Xocalıda soyqırımı – Ədalət bərqərar olacaq 1905.az\nXocalıda soyqırımı – Ədalət bərqərar olacaq\nDünyada elə yer adları var ki, onlar xəritədə sadəcə yaşayış məskəni olmaqdan daha böyük məna kəsb edir. Qəddarlıq və vəhşiliyin simvoluna çevrilmiş Auşvits, Xatın, Xirosima, Naqasaki, Sonqmi, Srebrenitsa kimi coğrafi məkan və şəhər adlarına ötən əsrin 90-cı illərinin əvvəllərində daha bir ad əlavə olundu – Azərbaycanın Xocalı şəhəri.\nİnanılmaz vəhşiliklə törədilmiş Xocalı soyqırımı XX əsrin ən dəhşətli faciələrindən biridir. Bu amansız faciənin tarixdə analoqu yoxdur və onun dəhşətli səhnələri hər bir azərbaycanlının yaddaşında əbədi qalacaq. Erməni millətçilərinin işğal olunmuş torpaqlarda dinc azərbaycanlı əhaliyə qarşı törətdikləri bu cür müsibət və qəddarlıqlar haqqında dünya ictimaiyyətini daha çox məlumatlandırmağa ehtiyac var.\nAZƏRTAC xəbər verir ki, bu fikirlər İmişli Regional Ədliyyə İdarəsinin rəisi İsgəndər Orucovun “Xocalıda soyqırımı – Ədalət bərqərar olacaq” sərlövhəli məqaləsində yer alıb. Məqaləni təqdim edirik.\nErmənilərin Xocalını hədəf seçməkdə məqsədi nə idi? Onlar strateji məqsədlərlə (Əsgəran – Xankəndi yolunun boşaldılması, aeroportun ələ keçirilməsi və s.) yanaşı, qədim zamanlardan müasir dövrə qədər bölgənin tarixi-mədəni irsini özündə əks etdirən yaşayış məntəqəsi olan Xocalını məhv etmək istəyirdilər. Xocalı eramızdan əvvəl XVI əsrə aid edilən Xocalı-Gədəbəy mədəniyyətinin tərkib hissəsidir. Burada arxeoloji qazıntılar zamanı Son Tunc və Erkən Dəmir dövrünə aid daş kitabələr, kurqanlar və nekropollar, həmçinin dairəvi qəbir (e.ə. 1356-1357-ci illər) və məqbərə (XIV əsr) kimi memarlıq abidələri, daşdan, tuncdan, sümükdən hazırlanmış müxtəlif bəzək əşyaları, keramikadan məişət əşyaları və s. Aşkar edilib. Bu, dünya mədəniyyəti nümunəsinə qarşı erməni vandalizminin bariz nümunəsidir.\nAzərbaycanın qədim yaşayış məskənlərindən biri olan Xocalı bir gecədə dağıdılıb və yandırılıb. Bu faciə insanlığa qarşı cinayətdir. Bu, tarixi faktdır ki, erməni silahlı birləşmələri həmin dövrdə Qarabağ ərazisində yerləşdirilmiş Rusiya ordusunun 366-cı motoatıcı alayının hərbi qulluqçuları ilə birlikdə Xocalıda şəhəri və onun ətraf ərazilərini tərk edə bilməyən heç kimə aman verməyiblər.\nİnsan Hüquqları üzrə Avropa Məhkəməsi 2010-cu il 22 aprel tarixli qərarında aşağıdakıları xüsusilə qeyd edib:\nBelə görünür ki, müstəqil mənbələrdən əldə olunan məlumatlarda bildirilir ki, 1992-ci il fevralın 25-dən 26-na keçən gecə Xocalı şəhəri ələ keçirilərkən etnik mənşəli yüzlərlə azərbaycanlı dinc sakindən qaçmaq cəhdi zamanı öldürülüb, yaralanıb və ya girov götürülüb. 1992-ci il Xocalı qətliamı öz qəddarlığına və repressiya üsullarına görə bəşəriyyət tarixində “qara səhifələrdən” biri olaraq qalır.\n1992-ci il fevralın 25-dən 26-na keçən gecə erməni silahlı birləşmələri keçmiş sovet ordusunun 366-cı motoatıcı alayının zirehli texnikası və şəxsi heyətinin dəstəyi ilə Xocalı şəhərini işğal edərək, dinc əhaliyə qarşı amansız qırğın törədiblər. Mühasirəyə düşmüş 2500 nəfər şəhər sakini gecə saat 2 radələrində eni 100 metrdən 300 metrə qədər olan “humanitar” dəhlizlə şəhəri tərk etmək üçün Ağdam istiqamətində hərəkət edərək qaçmağa cəhd göstəriblər. Lakin onları pusquya salan erməni cəlladları yaxın məsafədən atəş açaraq silahsız insanları gülləbaran ediblər. Nəticədə 613 dinc sakin, o cümlədən 106 qadın, 63 uşaq, 70 qoca xüsusi amansızlıqla qətlə yetirilib, 487 nəfər, o cümlədən 76 uşaq yaralanıb. 8 ailə tamamilə məhv edilib, 25 uşaq hər iki valideynini, 130 uşaq isə valideynlərindən birini itirib, 1275 nəfər əsir götürülüb, 68-i qadın və 26-sı uşaq olmaqla 150 nəfərin taleyi hələ də məlum deyil.\nDərin panikaya düşən insanların bir hissəsi ərazidəki çayı keçə bilsələr də, əksəriyyəti islanmış vəziyyətdə mənfi temperaturda səhərə yaxın hipotermiyadan həyatlarını itiriblər. Həmin gecə donaraq ölənlərin ümumi sayını hesablamaq mümkün olmayıb. Onların əksəriyyəti statistik hesabatlara görə hələ də itkin düşmüş sayılır.\nErmənistanın Xocalıda törətdiyi qətliam beynəlxalq hüquqa ziddir və Cenevrə konvensiyalarını, İnsan Hüquqları Bəyannaməsinin (BMT Baş Assambleyası tərəfindən 1948-ci il dekabrın 10-da qəbul edilib) 2-ci, 3-cü, 5-ci, 9 və 17-ci maddələrinin pozulması deməkdir.\nXocalı qətliam və vəhşilik yolu ilə Azərbaycan ərazilərinin ələ keçirilməsinin və etnik təmizləmənin növbəti mərhələsi idi. Günahsız uşaqlara, qadınlara, qocalara qarşı həyata keçirilmiş misilsiz vəhşiliklərin heç bir izahı ola bilməz. Bu, bir nəslin faciəsi deyil, həm də bəşər tarixinin ən ağır cinayətlərindən biridir.\nErmənistana və onun ordusuna uzun müddət rəhbərlik etmiş sabiq prezidentlər Robert Köçaryan, Serj Sarkisyan, sabiq müdafiə naziri Seyran Ohanyan kimi şəxslər və Ermənistan hökumətinin onlarla digər rəsmi nümayəndəsi işğal olunmuş ərazilərimizdə azərbaycanlıların soyqırımı və etnik təmizlənməsində bilavasitə iştirak ediblər.\nErmənistan Respublikasının yuxarıda adları çəkilən yüksək rütbəli məmurlarının Xocalı qətliamında iştirakını təsdiqləyən çoxsaylı materiallar və video sənədlər, habelə faciə şahidlərinin ifadələri mövcuddur. Cinayətlərini gizlətməyə çalışan nasistlərdən fərqli olaraq, həmin şəxslərin bəziləri xarici mediaya verdikləri müsahibələrdə Xocalıda azərbaycanlılara qarşı törətdikləri vəhşi cinayət əməllərinə haqq qazandırıb və öyünüblər. Təkcə sabiq prezident Serj Sarkisyanın sözlərinə diqqət yetirmək kifayətdir. S.Sarkisyan britaniyalı jurnalist, Qarabağ münaqişəsi barədə “Qara Bağ” kitabının müəllifi Tomas de Vala müsahibəsində bildirmişdi: “Xocalıdan əvvəl azərbaycanlılar bizimlə sadəcə zarafat etdiklərini düşünürdülər. Azərbaycanlılar elə bilirdilər ki, ermənilər dinc əhaliyə əl qaldıra bilməyən insanlardır. Bu stereotipi bütövlüklə dağıtmaq lazım idi. Belə də oldu”.\nXocalıda inanılmaz vəhşiliklə törədilmiş soyqırımı XX əsrin sonlarının ən dəhşətli faciələrindən biridir. Həmin qırğının amansız səhnələri azərbaycanlıların qəlbində həmişə sağalmayan yara kimi qalacaq. Bu, Ermənistan silahlı qüvvələrinin törətdiyi qanlı qırğın nəticəsində öz həyatları, ailələri, uşaqlığı, arzuları və gələcəyi olan günahsız azərbaycanlıların kədəridir. Qurbanların yaxınlarının bir ümumi dərdi var: bəşəriyyətə qarşı bu dəhşətli cinayəti törədənlər beynəlxalq məhkəmə tərəfindən cinayət məsuliyyətinə cəlb olunmamış və cəzasız qalıblar. İkinci Dünya müharibəsinin sonunda dinc insanlara qarşı qətliam və soyqırımları törətmiş nasistlərin əksəriyyəti Nürnberqdə beynəlxalq məhkəmə qarşısında mühakimə olundular və layiqli cəzalarını aldılar. Xocalıda dinc Azərbaycan vətəndaşlarının kütləvi qırğınının ideoloqları və icraçıları isə müasir Ermənistan Respublikasında sərbəst şəkildə yaşayırlar.\nXX əsrin sonlarında baş vermiş bu faciə təkcə Azərbaycan xalqına qarşı deyil, bəşəriyyətə qarşı törədilmiş ən ağır cinayətlərdən biridir. Dünyada qəbul edilmiş beynəlxalq konvensiyalarda, ümumbəşəri qanunlarda Xocalı soyqırımı kimi faciələr dəfələrlə pislənilib, bunun qəbuledilməz olduğu bəyan edilib.\nAzərbaycan Respublikası Ermənistan tərəfindən Azərbaycan ərazisində, o cümlədən Xocalıda törədilmiş hərbi cinayətlərə beynəlxalq müstəvidə siyasi və hüquqi qiymət verilməsi üçün bir çox beynəlxalq təşkilatlarda, dünya ölkələrinin parlamentlərində qətiyyətli addımlar atıb. Heydər Əliyev Fondunun vitse-prezidenti Leyla Əliyevanın rəhbərlik etdiyi “Xocalıya ədalət!” kampaniyası çərçivəsində Xocalı soyqırımının beynəlxalq ictimaiyyətə rəsmən tanıdılması istiqamətində mühüm işlər görülüb. “Xocalıya ədalət!” beynəlxalq maarifləndirmə və təbliğat kampaniyasının əsas məqsədi bu soyqırımının dünya ictimaiyyətinə çatdırılması, qətliamın beynəlxalq miqyasda mənəvi-siyasi tanınması, bu faciə qurbanlarının xatirəsinin yad olunmasıdır. Bu kampaniya dünyanın bir çox ölkəsində uğurla həyata keçirilib. Dünya ölkələri arasında Pakistan, Meksika və Kolumbiya Xocalı qətliamını soyqırımı aktı kimi tanıyıb. Çexiya, ABŞ-ın Qərbi Virciniya, Pensilvaniya, Missisipi, Men, Texas, Arkanzas, Oklahoma, Nyu-Meksiko, Tennessi və Konnektikut ştatlarının qanunverici orqanları Xocalı soyqırımına dair müvafiq qətnamələr qəbul ediblər.\nGöstərilən səylər nəticəsində 10-dan çox ölkə, o cümlədən ABŞ-ın 20 ştatı bu qətliamı tanıyıb və pisləyib.\nXocalı soyqırımının törədilməsində 38 nəfərin – 366-cı motoatıcı alayın hərbi qulluqçularının və digər şəxslərin iştirakı sübuta yetirilib. Məhkəmənin hökmü ilə onların Azərbaycan Respublikasının Cinayət Məcəlləsinin müvafiq maddələri, o cümlədən 103-cü (soyqırımı), 107-ci (əhalini deportasiya etmə və ya məcburi köçürmə), 113-cü (işgəncələr), 115-ci (müharibə qanunlarını və adətlərini pozma), 116.0.17-ci (zorlama, cinsi köləlik, məcburi fahişəlik, məcburi sterilizasiya, məcburi hamiləlik, habelə cinsi zorakılıqla əlaqədar başqa hərəkətlər etmə) maddələri ilə məsuliyyətə cəlb edilməsi tələb edilib. Onların beynəlxalq axtarışa verilməsi üçün müvafiq sənədlər İnterpolun Azərbaycandakı bürosuna təqdim olunub.\nXocalı soyqırımı ilə bağlı aparılan istintaq zamanı 2213 nəfər şahid və zərərçəkmiş şəxs qismində dindirilib, 800-dən çox ekspertiza həyata keçirilib. Rusiya, Qazaxıstan və Özbəkistanın prokurorluqlarına bir sıra məsələlər, o cümlədən 366-cı motoatıcı alayın ermənilər tərəfindən ələ keçirilən hərbi texnikası, həmin hərbi texnikalarla atəşə tutulan Azərbaycanın yaşayış məntəqələri barədə məlumatlarla əlaqədar müraciətlər edilib.\nCinayətin törədilməsində 366-cı alayın 2-ci taborunun komandiri mayor Seyran Ohanyan (sonralar 2016-cı ilin oktyabr ayınadək Ermənistan Respublikasının müdafiə naziri), 3-cü taborun komandiri Yevgeni Nabokix və başqalarının iştirakına dair sübutların toplanması üzrə əməliyyat-istintaq tədbirləri həyata keçirilib.\nDünyanın gözü qarşısında baş vermiş bu dəhşətli qətliamın əsl mahiyyəti yalnız ümummilli lider Heydər Əliyevin 1993-cü ildə siyasi hakimiyyətə gəlişindən sonra açılıb. 1994-cü ilin fevralında Azərbaycan Respublikasının Milli Məclisi Xocalı soyqırımına siyasi-hüquqi qiymət verib. Bundan əlavə, 1998-ci il martın 26-da ümummilli lider Heydər Əliyev tarix boyu azərbaycanlılara qarşı törədilmiş soyqırımları yad etmək məqsədilə 31 mart tarixini Azərbaycanlıların Soyqırımı Günü elan edilməsi haqqında Sərəncam imzalayıb.\nÜmummilli lider Heydər Əliyev 2002-ci il fevralın 25-də Xocalı soyqırımının 10-cu ildönümü ilə əlaqədar Azərbaycan xalqına müraciətində bu soyqırımın tarixi və siyasi əhəmiyyətini vurğulamışdı: “Xocalı faciəsi 200 ilə yaxın bir müddətdə erməni şovinist- millətçiləri tərəfindən azərbaycanlılara qarşı müntəzəm olaraq həyata keçirilən etnik təmizləmə və soyqırımı siyasətinin davamı və ən qanlı səhifəsidir”.\nBu soyqırımını törədənlərin ifşası və bu cinayətin beynəlxalq ictimaiyyətə çatdırılması Azərbaycanın xarici siyasətinin əsas prioritetlərindən biri kimi qarşıya qoyulub. Xocalı həqiqətlərinin dünyaya çatdırılması, beynəlxalq ictimaiyyətin məlumatlandırılması və soyqırımın obyektiv tanınmasının təmin edilməsi istiqamətində davamlı tədbirlər həyata keçirilir.\nBu baxımdan Heydər Əliyev Fondunun, xüsusilə onun prezidenti, UNESCO-nun və ISESCO-nun xoşməramlı səfiri Mehriban xanım Əliyevanın səyləri təqdirəlayiqdir. Fond Xocalı soyqırımı ilə bağlı beynəlxalq ictimaiyyətin məlumatlandırılması istiqamətində sistemli və davamlı iş aparır.\n2007-ci il fevralın 26-da Brüsseldə Heydər Əliyev Fondu tərəfindən açılmış “Təcavüzün qurbanları” adlı foto və uşaq rəsm sərgisi Xocalı hadisələrinin arxasında duran həqiqətlərin beynəlxalq ictimaiyyətə çatdırılması istiqamətində aparılan işlərdən biri olub. Bu məqsədlə Fond həmin ili fevralın 19-26-da “Xocalı həftəsi” tədbirlər proqramı çərçivəsində İstanbulda və Türkiyənin 25 vilayətində anım mərasimləri keçirib. 2008-ci il fevralın 14-də Berlində “Xocalı soyqırımı və 1915-ci il hadisələrindəki gerçəklər” mövzusunda keçirilən elmi konfrans bu baxımdan mühüm əhəmiyyət kəsb edib.\n2012-ci ildə Heydər Əliyev Fondunun dəstəyi ilə dünyanın 100-dən çox şəhərində Xocalı faciəsinin 20-ci ildönümü ilə əlaqədar tədbirlər təşkil olunub. Bu anım tədbirləri Fondun hazırladığı maarifləndirmə materialı əsasında keçirilib. 2008-ci il mayın 8-də Şuşa şəhərinin Ermənistan silahlı qüvvələri tərəfindən işğalının ildönümü ilə əlaqədar Heydər Əliyev Fondunun Rusiya Federasiyasındakı nümayəndəliyinin rəhbəri, Dialoq və Əməkdaşlıq uğrunda İslam Konfransı Gənclər Forumunun baş əlaqələndiricisi Leyla Əliyevanın təşəbbüsü ilə “Xocalıya ədalət!” kampaniyasına dair təşəbbüs irəli sürülüb. 2009-cu ilin fevralında həmin təşəbbüsün icrasına start verilib. Forum vasitəsilə Xocalı faciəsinin arxasında duran həqiqətin təbliği istiqamətində silsilə tədbirlər təşkil edilib. “Xocalıya ədalət!” beynəlxalq maarifləndirmə və təbliğat kampaniyasının əsas məqsədi Xocalı soyqırımının dünya ictimaiyyətinə çatdırılması, bu qətliamın beynəlxalq miqyasda mənəvi-siyasi tanınmasını təmin etmək və bu faciə qurbanlarının xatirəsini yad etmək olub. Bu kampaniya dünyanın bir çox ölkəsində uğurla həyata keçirilib. Yeri gəlmişkən, İslam Əməkdaşlıq Təşkilatı Xocalı faciəsini soyqırımı kimi tanıyıb.\n2009-cu ilin iyulunda İƏT Gənclər Forumu ilə ISESCO arasında Xocalı faciəsi ilə bağlı məlumatların İƏT-ə üzv ölkələrin tarix dərsliklərinə daxil edilməsi haqqında saziş imzalanıb. 2010-cu il yanvarın 31-də Uqandanın paytaxtı Kampalada İƏT-ə üzv dövlətlərin Parlament Birliyinin 6-cı sessiyasında “İƏT Gənclər Forumu ilə İƏT-ə üzv dövlətlərin Parlament Birliyi arasında əməkdaşlıq haqqında Qətnamə” imzalanıb. 51 ölkədən parlament nümayəndə heyətlərinin rəhbərlərinin iştirak etdikləri tədbirdə imzalanan qətnamədə Xocalı faciəsi “Erməni silahlı qüvvələri tərəfindən dinc əhalinin kütləvi qətliamı” və “insanlığa qarşı cinayət” kimi qiymətləndirilib. Qətnamədə “Xocalıya ədalət!” beynəlxalq kampaniyasına həm milli, həm də beynəlxalq səviyyədə hərtərəfli dəstək verməyə çağıran bənd əksini tapıb. Bu, Xocalı faciəsini “insanlığa qarşı cinayət” kimi tanıyan ilk beynəlxalq sənəd olub.\n2011-ci il yanvarın 19-da Birləşmiş Ərəb Əmirliklərinin paytaxtı Əbu-Dabidə keçirilən 13-cü sessiyasında İƏT-ə üzv dövlətlərin Parlament Birliyi “Xocalıya ədalət!” beynəlxalq kampaniyasına dəstək verməklə Əbu-Dabi Bəyannaməsini qəbul edib və Xocalı faciəsinin “İnsanlığa qarşı kütləvi cinayət” kimi tanınmasını tələb edib.\nQətnamədə deyilir: “Konfrans… üzv ölkələrin parlamentlərini 2012-ci ildən etibarən (faciənin 20 illiyi) 1992-ci il fevralın 26-da Ermənistan silahlı qüvvələri tərəfindən dinc azərbaycanlı əhaliyə qarşı həyata keçirilən və soyqırımı xarakteri daşıyan kütləvi qırğını tanımağa çağırır və Xocalı qırğınını törədənlərin məsuliyyətə cəlb olunmasını tələb edir.\nBu, “Xocalıya ədalət!” beynəlxalq kampaniyasının fəaliyyətinin məntiqi nəticəsidir. Qeyd edək ki, bu qətnamə Xocalı faciəsinin “soyqırımı” adlandırıldığı ilk beynəlxalq sənəd olub. İƏT-ə üzv dövlətlərin Parlament Birliyinin dünya parlamentlərinin dörddə birini təşkil etdiyini və ən böyük beynəlxalq parlamentlərarası birliklərdən biri olduğunu nəzərə alsaq, bu qətnamə Xocalı soyqırımının beynəlxalq aləmdə tanınmasının təmin edilməsində mühüm əhəmiyyət kəsb edir və erməni millətçilərinin Azərbaycan xalqına qarşı həyata keçirdiyi soyqırımı siyasətinin tərkib hissəsi kimi bu cinayəti törədənlərin məsuliyyətə cəlb olunmasında mühüm rol oynayır.\nPakistan Milli Assambleyasının Xarici Əlaqələr Daimi Komitəsi 2013-cü il fevralın 2-də Azərbaycan ərazilərinin Ermənistan tərəfindən işğalını və 1992-ci il fevralın 26-da Azərbaycanın Xocalı şəhərində Ermənistan silahlı qüvvələrinin mülki əhaliyə qarşı törətdiyi soyqırımını pisləyən qətnamə qəbul edib. Qətnamədə Xocalı qətliamı soyqırımı və insanlığa qarşı cinayət aktı kimi tanınıb və günahkarların müvafiq beynəlxalq sənədlərə uyğun olaraq cəzalandırılmalı olduğu bəyan edilib.\n2013-cü il fevralın 6-7-də dövlət və hökumət başçılarının iştirakı ilə Qahirədə keçirilən İƏT-in ali orqanı olan 12-ci İslam Zirvə konfransı Xocalı faciəsini soyqırımı aktı və insanlığa qarşı cinayət kimi tanıyıb. İslam Əməkdaşlıq Təşkilatının 57 dövlətdən ibarət Xarici İşlər Nazirləri Şurası 2013-cü il dekabrın 9-11-də Qvineyanın paytaxtı Konakri şəhərində keçirilən 40-cı sessiyasında Xocalı faciəsini bir daha soyqırımı aktı kimi tanıyıb.\n2014-cü il fevralın 18-19-da Tehranda İƏT-ə üzv dövlətlərin Parlament Birliyinin 9-cu sessiyası keçirilib. İclasda 53 üzv dövlətin parlament nümayəndələri iştirak ediblər. Şura “İƏT üzv dövlətlərin Parlament Birliyi ilə İƏT Gənclər Forumu arasında əməkdaşlıq” adlı qətnamə qəbul edib. Qətnamədə Xocalı faciəsi bir daha “soyqırımı aktı və insanlığa qarşı cinayət” adlandırılıb. 2015-ci il mayın 27-28-də İƏT Xarici İşlər Nazirləri Şurası Xocalı faciəsini bir daha soyqırımı aktı kimi tanıyıb. Şuranın Küveytdə keçirilən 42-ci sessiyasında Dialoq və Əməkdaşlıq uğrunda İslam Konfransı Gənclər Forumunun nümayəndə heyəti üzv dövlətləri və İƏT təsisatlarını “Xocalıya ədalət!” kampaniyasında fəal iştirak etməyə çağıran xüsusi qətnamə təqdim edib.\nİƏT üzv dövlətlərin Parlament Birliyi 2016-cı il yanvarın 25-də keçirilən 11-ci konfransında Xocalı faciəsini soyqırımı aktı və insanlığa qarşı cinayət kimi tanıyan “İslam Konfransı Gənclər Forumu ilə İBİK arasında əməkdaşlıq” adlı qətnamə qəbul edib. Qətnamədə həmçinin İƏT-ə üzv ölkələrin parlamentlərini Xocalı qətliamını törədənləri qanunun bütün aliliyi ilə məsuliyyətə cəlb etmək üçün lazımi addımlar atmağa çağırıb.\nKampaniyanın qarşıya qoyduğu məqsədləri reallaşdırmaq üçün İslam Konfransı Gənclər Forumu indiyədək geniş iş aparıb. Xocalı soyqırımının beynəlxalq aləmdə hüquqi, siyasi və mənəvi tanınmasına nail olmaq üçün İƏT Gənclər Forumu “Xocalıya ədalət!” kampaniyası çərçivəsində faciənin beynəlxalq sənədlərdə insanlığa qarşı cinayət və soyqırımı kimi tanınmasının təmin edilməsini özünün əsas prioritetlərindən biri kimi müəyyənləşdirib. Son illərdə görülən işlərin nəticəsidir ki, Xocalı faciəsi İƏT çərçivəsində bütün səviyyələrdə, o cümlədən təşkilatın ali orqanı olan dövlət başçılarının Zirvə konfransında soyqırımı aktı və insanlığa qarşı cinayət kimi tanınıb.\nXocalı faciəsinin soyqırımı kimi tanınması istiqamətində aparılan işlər artıq daha ciddi nəticələr verməkdədir. Belə ki, Xocalı soyqırımının 14-cü, 15-ci və 16-cı ildönümləri ilə bağlı Rusiya, Almaniya, ABŞ, Türkiyə, Ukrayna, Qazaxıstan, Gürcüstan, Küveyt və bir sıra digər ölkələrdə genişmiqyaslı tədbirlər təşkil olunub.\n2005-2007-ci illərdə Türkiyə Böyük Millət Məclisinin xüsusi iclaslarında Xocalı soyqırımı geniş müzakirə olunub. 2011-ci il fevralın 19-26-da Türkiyənin müxtəlif şəhərlərində “Xocalı həftəsi” tədbirlər proqramı çərçivəsində bir sıra anım mərasimləri və kampaniyalar təşkil edilib. Bu cür tədbirlər dünyanın bir sıra şəhərlərində hər il keçirilməyə davam edir və daha da intensiv xarakter alır.\nABŞ-da Xocalı soyqırımının tanınması istiqamətində ilk addım 2010-cu il fevralın 25-də atılıb. Həmin gün Massaçusets ştatının Nümayəndələr Palatası Xocalı qətliamını tanıyan qətnamə qəbul edib. 2011-ci il iyunun 11-də Texas ştatı Xocalı qətliamının qurbanlarının tanınması və yad edilməsi haqqında qətnamə qəbul edib. Nümayəndələr Palatasının qəbul etdiyi HR 535 saylı qətnamədə Ermənistan silahlı qüvvələrinin Xocalı şəhərinin dinc əhalisinə qarşı törətdiyi qətliam pislənib.\nBu prosesin davamı olaraq 2012-ci il fevralın 22-də Nyu-Cersi və Corciya ştatları Xocalı qətliamı ilə bağlı qətnamələr qəbul ediblər. Corciya ştatının Nümayəndələr Palatasının qəbul etdiyi 1594 saylı qətnamə Azərbaycan və türk diasporlarının genişmiqyaslı səylərinin nəticəsidir. 2012-ci il martın 23-də Men Ştatının Nümayəndələr Palatası Xocalı soyqırımının 20-ci ildönümü ilə bağlı qərar qəbul edib.\n2013-cü ildən Xocalı soyqırımının beynəlxalq səviyyədə tanınması sürətlənib. Belə ki, yanvarın 28-də Nyu Meksiko ştatının Senatı, daha sonra isə Nümayəndələr Palatası Xocalı qətliamını tanıyan qətnamələr qəbul edib. Bunun ardınca Arkanzas ştatının Nümayəndələr Palatası və Senatı müvafiq olaraq fevralın 8-də və 11-də, Missisipi ştatı isə fevralın 25-də Xocalı qətliamı ilə bağlı qətnamələr qəbul edib. Martın 4-də Oklahoma ştatı, martın 8-də İndiana ştatı, 18-də Pensilvaniya Baş Assambleyası və Tennessi ştatının Nümayəndələr Palatası, aprelin 3-də Qərbi Virciniya ştatının Nümayəndələr Palatası müvafiq qətnamələr qəbul ediblər. Mayın 3-də Konnektikut Baş Assambleyası Xocalı qətliamını tanıyıb.\n2015-ci ilin fevralında Arizona ştatının Senatı (yuxarı palatası) Xocalı qətliamını tanıyan qətnamə qəbul edib. Daha sonra martda Yuta qubernatoru Xocalı qətliamını tanıyan qətnamə imzalayıb. 2016-cı ildə ABŞ-ın Nebraska, Havay, Montana və Aydaho ştatları Xocalı qətliamını tanıyan xüsusi bəyannamə imzalayıblar. Beləliklə, Xocalı qətliamını pisləyən və tanıyan ABŞ ştatlarının sayı 21-ə çatıb.\n2011-ci il dekabrın 20-də Meksika Konqresinin Deputatlar Palatası Azərbaycan torpaqlarının Ermənistan silahlı qüvvələri tərəfindən işğalını və Xocalıda törədilən qətliamı kəskin şəkildə pisləyən qətnamə qəbul edib.\nKolumbiya Meksikadan sonra Xocalı soyqırımını tanıyan ikinci Latın Amerikası ölkəsi olub. Bu ölkənin Senatı 2012-ci il aprelin 23-də müvafiq qətnamə qəbul edib.\n2012-ci il iyunun 13-də Peru parlamenti, iyulun 30-da Kolumbiya Konqresinin Nümayəndələr Palatası Ermənistan-Azərbaycan münaqişəsi və Xocalı soyqırımı ilə bağlı qətnamə qəbul edib.\nAvqustun 13-də Panama Milli Assambleyası “Azərbaycan ərazilərinin Ermənistan silahlı qüvvələri tərəfindən işğalı haqqında” 4 saylı qətnamə qəbul edib. Qətnamədə təcavüzkarın Xocalıda törətdiyi qətliam qəti şəkildə pislənilib, Ermənistandan BMT Təhlükəsizlik Şurasının dörd qətnaməsini yerinə yetirmək tələb olunub.\n2014-cü il yanvarın 17-də Honduras Milli Konqresi Azərbaycan torpaqlarının işğalını və Xocalı soyqırımını tanıyan 333-2013 saylı qətnamə qəbul edib. Bu qətnamə Milli Konqresin prezidenti və katibləri tərəfindən təsdiqlənib.\n2014-cü il sentyabrın 1-də Sudan Milli Assambleyasının Xarici Əlaqələr Komitəsi 1992-ci ildə Azərbaycanın Xocalı şəhərində baş vermiş qanlı hadisələri soyqırımı və insanlığa qarşı cinayət aktı kimi tanıyan qətnamə qəbul edib. Qətnamədə Xocalı qurbanlarının və onların yaxınlarının onlara dəyən maddi və mənəvi zərərə görə ədalətli və əsaslı təzminat almaq hüquqları tanınıb.\nXocalı soyqırımının dünya miqyasında tanınmasının təmin edilməsi istiqamətində işlər Avropa ölkələrinin parlamentlərində məsələ qaldırılmaqla və siyasi sənədlər qəbul olunmaqla davam etdirilib. 2013-cü il fevralın 12-də Rumıniya Demokratik Liberal Partiyasının qrupu “Dağlıq Qarabağ münaqişəsi” adlı siyasi bəyanat təqdim edib. Parlamentin iclasında deputat Luçian Militaru bəyanatın mətnini oxuyarkən xüsusi vurğulayıb ki, Ermənistan silahlı qüvvələrinin Xocalı şəhərində dinc sakinləri vəhşicəsinə qətlə yetirməsi beynəlxalq ictimaiyyət tərəfindən insanlığa qarşı cinayət kimi tanınmalıdır.\nÇexiya Ermənistanı Xocalıda dinc sakinlərin qətlinə görə rəsmən qınayan və bu hadisələri insanlığa qarşı cinayət kimi tanıyan ilk Avropa İttifaqı ölkəsi olub. 2013-cü il fevralın 7-də Çexiya parlamentinin Deputatlar Palatasının Xarici Əlaqələr Komitəsi 21 il əvvəl işğal olunmuş Xocalı şəhərində erməni hərbi birləşmələri tərəfindən 613 müdafiəsiz dinc sakinin vəhşicəsinə qətlə yetirilməsini pisləyən qətnaməni yekdilliklə qəbul edib. Bu qətnamədə Çexiya bir daha Dağlıq Qarabağ bölgəsini Azərbaycan Respublikasının ayrılmaz hissəsi kimi rəsmən tanıyıb. Ermənistanı bu ərazini işğal etməkdə və Xocalıda ən dəhşətli cinayəti törətməkdə ittiham olunub.\n2013-cü il fevralın 26-da Bosniya və Herseqovina Parlament Assambleyasının Xalqlar Palatası (yuxarı palata) “Azərbaycan Respublikasının suverenliyi və ərazi bütövlüyünün tanınması və hörmət edilməsi haqqında” qətnaməni böyük səs çoxluğu ilə qəbul edib, Ermənistanın Azərbaycana qarşı təcavüzünü və Xocalı soyqırımı pisləyib. 2015-ci il yanvarın 29-da İsrail Prezidenti Reuven Rivlin Holokost Qurbanlarının Xatirəsinin Beynəlxalq Anım Gününə həsr olunmuş BMT Baş Assambleyasında çıxışı zamanı Xocalı soyqırımını digər soyqırımı və qırğınlarla yanaşı xatırladıb.\n2013-cü il iyulun 4-də Moldova parlamentinin deputatı və ombudsman Aureliya Qriqoriu Xocalı soyqırımını tanımağa çağırıb, “Xocalıda soyqırımı törədənləri cinayət məsuliyyətinə cəlb etmək üçün xüsusi tribunal yaradılmasının vaxtı çatdığını” qeyd edib. 2016-cı ildə Rusiya Federasiyası Dövlət Dumasının deputatı Dmitri Savelyev Dumaya ünvanladığı açıq məktubda qeyd edib: “Əgər Xocalıya bənzər faciələr unudulsa, bu, yeni bəlalara gətirib çıxara bilər”.\n2017-ci ildə İndoneziyalı deputat Meutya Viada Hafid “Xocalı faciəsinin bütün dünyanı sarsıdan bir soyqırımı olduğunu” qeyd edib. Həmin il Ukrayna-Azərbaycan parlamentlərarası dostluq qrupunun sədri və deputat Maksim Kuryaçiy Xocalı faciəsini törədənlərin cəzalandırılmalı olduğunu bəyan edib.\nXocalı soyqırımının 30 illiyi ərəfəsində Ukrayna Azərbaycanlıları Radasının həmsədri, Ukrayna Azərbaycanlıları Birləşmiş Diasporunun sədri Hikmət Cavadovun imzası ilə Ali Radaya daxil olan məktubda Xocalı soyqırımının tanınması məsələsi qaldırılıb. “Xocalı faciəsinin soyqırımı kimi tanınması tarixi ədalətin bərpasına, Ukrayna ilə Azərbaycan arasında dostluq münasibətlərinin inkişafına töhfə verəcək”, – deyə müraciətdə bildirilib.\nMüraciətlə əlaqədar Azərbaycan-Ukrayna Parlamentlərarası dostluq qrupunun həmsədrinin müavini, Ali Radanın deputatı Lyudmila Marçenko deputat səlahiyyətlərindən istifadə edərək, xarici işlər naziri Dmitri Kulebadan soyqırımının tanınması proseduruna başlamağı xahiş edib.\nBöyük Britaniya hökuməti də faciənin 30-cu ildönümü ərəfəsində Xocalı soyqırımına münasibət bildirib. Böyük Britaniya parlamentinin Nümayəndələr Palatasının üzvü, Böyük Britaniya-Azərbaycan Parlamentlərarası Dostluq Qrupunun sədri Bob Bləkman bununla bağlı hökumətə yazılı sorğu ünvanlayıb.\nHökumətin mövqeyini xarici işlər nazirinin müavini, Avropa məsələləri üzrə dövlət naziri Kris Hiton-Harris açıqlayıb. Blekmenin sualına cavab olaraq dövlət naziri Xocalı soyqırımını Azərbaycan tarixinin ən faciəli səhifələrindən biri kimi qiymətləndirib. O, Xocalı soyqırımının törədildiyi vaxt hakimiyyətdə olan Böyük Britaniya hökumətinin bu qətliamı qətiyyətlə pislədiyini xatırladıb. Dövlət naziri bu cür faciələrin gələcəkdə təkrarlanmasının yolverilməz olduğunu vurğulayıb.\nTarixin bütün mərhələlərində ermənilərin işğalçılıq siyasəti kütləvi siyasi qətliamlarla müşayiət olunub. Belə ki, 1988-1993-cü illərdə Ermənistanın hərbi təcavüzü nəticəsində 20 mindən çox azərbaycanlı həlak olub, 100 mindən çox insan yaralanıb, 50 min nəfər əlil olub. Dövlət terrorizmi və soyqırımı siyasətini həyata keçirən Ermənistan tərəfindən Azərbaycanın işğal olunmuş ərazilərində (sərnişin avtobuslarında, sərnişin və yük qatarlarında, Bakı metrosunda, hava nəqliyyatında, sərnişin bərəsində, yaşayış massivlərində, mülki və ictimai obyektlərdə) 373 terror aktı həyata keçirilib. Bu terror aktları nəticəsində 1200 nəfər həlak olub, 1705 nəfər yaralanıb.\nQeyd olunan faktlar Ermənistanın işğalçılıq siyasətini göstərir. Ermənistanın cinayətkar siyasətinin davamlılığına dəlalət edən faktlardan biri də ondan ibarətdir ki, təkcə XX əsrdə erməni millətçiləri azərbaycanlılara qarşı dörd dəfə – 1905-1906-cı, 1918-1920-ci, 1948-1953-cü və 1988-1999-cu illərdə soyqırımı və etnik təmizləmə həyata keçiriblər. Beynəlxalq hüquqa görə, soyqırımı sülhə və insanlığa qarşı aktdır və ən ağır cinayət hesab olunur. 1948-ci il dekabrın 9-da BMT Baş Assambleyası “Soyqırımı cinayətinin qarşısının alınması və cəzalandırılması haqqında” 260 (III) saylı qətnamə qəbul edib. 1961-ci ildə qüvvəyə minmiş “Soyqırımı cinayətinin qarşısının alınması və cəzalandırılması haqqında” Konvensiya soyqırımı cinayətinin hüquqi tərəflərini müəyyən edib. Ermənistan Azərbaycana qarşı hərbi təcavüz etməklə bu konvensiyanın bütün bəndlərini pozub.\nDövlətimizin başçısı İlham Əliyev şəhid ailələri və müharibə əlilləri ilə görüşündə Xocalı soyqırımının insanlığa qarşı törədilmiş cinayət olduğunu və bu cinayəti Ermənistan dövlətinin törətdiyini, lakin İkinci Qarabağ müharibəsində Azərbaycan Ordusunun döyüş meydanında Xocalı qurbanlarının da qisasını aldığını bildirib.\nPrezident İlham Əliyevin 2022-ci il yanvarın 28-də imzaladığı Xocalı soyqırımının otuzuncu ildönümü haqqında Sərəncamda qeyd olunub ki, haqq səsimizin dünyaya çatdırılması və Xocalı soyqırımının beynəlxalq aləmdə tanıdılması üçün ötən illər ərzində məqsədyönlü fəaliyyət göstərilib. 2008-ci ildən isə bu fəaliyyət “Xocalıya ədalət!” beynəlxalq kampaniyası ilə geniş vüsət alıb. Hazırda Xocalı soyqırımı bir sıra ölkələr tərəfindən tanınıb və faciəyə beynəlxalq siyasi qiymət verilib. Xocalı soyqırımına hüquqi qiymət verilməli və bu dəhşətli faciəni törədənlər öz layiqli cəzalarını almalıdırlar. Azərbaycan xalqı heç bir vaxt Xocalı faciəsini unutmayacaq”.\nHəmçinin Sərəncamda Azərbaycan Respublikası Prezidentinin Administrasiyasına Xocalı soyqırımının otuzuncu ildönümü ilə əlaqədar tədbirlər planı hazırlamaq və onun həyata keçirilməsini təmin etmək tapşırılıb.\nGöründüyü kimi, Xocalı soyqırımının tanıdılması istiqamətində indiyədək mühüm işlər görülüb, ciddi nəticələr əldə edilib. Bu cür tədbirlərin bundan sonra da davam etdirilməsinə ehtiyac var və şübhəsiz ki, davam etdiriləcək. İkinci Qarabağ savaşında Azərbaycanın qazandığı parlaq Qələbə Xocalı soyqırımının bundan sonra da tanıdılması üçün əlverişli şərait və əlavə imkanlar yaradıb. Artıq qalib ölkə imici formalaşdırmaqla beynəlxalq müstəvidə diktə etmək imkanlarını əhəmiyyətli dərəcədə yaxşılaşdırmış Azərbaycan Respublikası və xalqı öz haqq mövqeyini, o cümlədən ermənilərin 30 il əvvəl Xocalıda törətmiş olduqları vəhşilik və soyqırımı əməllərinin tanıdılmasını daha rahat və daha uğurla davam etdirmək imkanı əldə edib. Azərbaycanlılara qarşı misilsiz qəddarlıqlar törətmiş Erməni vandallarının beynəlxalq hüquqi vasitələrdən istifadə edilməklə cəzalandırılması üçün imkanlar yaranıb. İndiyədək əldə olunanlara əsaslanmaqla bu imkanlardan maksimum istifadə olunarsa, haqq-ədalət öz yerini tapacaq. Bu, hər bir ədalət tərəfdarının, o cümlədən erməni vəhşiliklərindən zərər çəkmiş Xocalı sakinlərinin ən böyük arzusudur.


"Azərikimya"da yeni işə salınmış azot-oksigen kompleksi uğurla fəaliyyət göstərir (FOTO)\nEnergetika 5 İyul 2013 14:24 (UTC+04:00)\nBu il mayın sonlarında ARDNŞ-in prezidenti Rövnəq Abdullayevin iştirakı ilə "Azərikimya" İB-nin Etilen-polietilen zavodunda işə salınmış yeni azot-oksigen kompleksi ilk istehsalat ayını uğurla başa vurub. Yeni qurgu Etilen-polietilen zavodunun azot və oksigenə, Təmir-tikinti İdarəsinin isə oksigenə olan tələbatını tam həcmdə və yüksək keyfiyyətlə ödəməyə imkan verib. Bu barədə cümə günü Trend-ə İB-dən məlumat verilib.\nÖtən qısa müddət ərzində layihə gücündə və ahəngdar işləyən yeni kompleksdə azot və oksigen istehsalı üçün elektrik enerjisi sərfi nəzərdə tutulduğu kimi, əvvəlki qurğuda olduğundan 5 dəfə az olub. Bu, ilk növbədə 1987-ci ildən - 25 ildən artıq istifadədə olmuş köhnə qurğunun yüksək enerji tutumuna malik elektrik mühərriklərinin, nasos və kompressorların əvəzində yeni azot-oksigen komplek¬sində həmin elektrik avadanlıqlarının daha çox qənaət rejimində işləyən, minimum enerji tutumuna malik müasir analoqlarının və innovativ texnologiyaların tətbiqi sayəsində mümkün olub.\nDiqqətəlayiqdir ki, yeni kompleksin bütün sistemləri - havatəmizləmə bölməsi, havaayırma bloku, yüksək təzyiqli azot-kompressor, həmçinin istehsal olunmuş azot və oksigenin toplandığı bölmələr avtomatik olaraq, kompüter vasitəsilə idarə olunur. Bu isə yeni kompleksin bütün sutka ərzində cəmi 25 nəfərdən ibarət xidmət personalı ilə idarə olunmasına imkan verir ki, bu da əvvəlki qurğuda olduğundan 2,5 dəfə azdır.\nBütünlükdə isə ekoloji təmizliyi ilə də seçilən yeni kompleksin işə salınması sayəsində müəssisə üzrə xeyli miqdarda vəsaitə qənaət edilməsinə nail olunub.


Müsahibə 11:50 / 06.04.2021\n44 gün davam edən və işğal altındakı ərazilərimizin azad olunması ilə nəticələnən Vətən müharibəsi tariximizin ən parlaq səhifəsinə, Azərbaycan xalqının iftixar və qürur mənbəyinə çevrildi. Otuz ildir işğal altında olan əzəli torpaqlarımız - Cəbrayıl, Füzuli, Zəngilan, Qubadlı rayonları, Şuşa şəhəri, Hadrut qəsəbəsi, digər qəsəbələr, yüzlərlə kənd, strateji yüksəkliklər işğaldan azad edildi. Hər bir kəndin, qəsəbənin, şəhərin azad olunması xalqımız tərəfindən el bayramı kimi, böyük sevinclə qarşılandı. Bu müddət ərzində Ermənistan ordusu haqqında ermənilərin özlərinin yaratdıqları "məğlubedilməzlik” mifi darmadağın oldu. Düşmən ordusunun yüzlərlə texnikası, minlərlə canlı qüvvəsi məhv edildi.\nÖlkəmizin ərazi bütövlüyü uğrunda gedən döyüşlərdə iştirak etmiş qəhrəman oğullarımızın sırasında idmançılarımızın da böyük payı var. Belə ki, müharibənin ilk günlərindən könüllü olaraq ordu sıralarına yazılmış idmançılarımız döyüş meydanında onlara tapşırılan vəzifəni şərəflə yerinə yetirdilər.\nÖz səhifələrində Vətən müharibəsinə xüsusi yer ayıran "Olimpiya dünyası” qəzeti budəfəki sayında oxucularını İkinci Qarabağ müharibəsinin idmançı-iştirakçısı, "Zenit” Bədən Tərbiyəsi İdman Cəmiyyəti İctimai Birliyinin sərbəst güləşçisi, yeniyetmə və gənclər üzrə Avropa çempionu, gənclər üzrə dünya çempionu Əfqan Xaşalovla tanış edəcək.\nMəlumat üçün bildirək ki, qəhrəmanımız 1997-ci il iyunun 7-də Qazax rayonunun Yuxarı Salahlı kəndində anadan olub. Uşaq yaşlarından güləşə böyük həvəsi olan Əfqan 2009-cu ildə Qazax rayonunda sərbəst güləşlə məşğul olmağa başlayıb. 2013-cü ildən isə məşqlərini Bakıda, "Zenit” Bədən Tərbiyəsi İdman Cəmiyyəti İctimai Birliyində davam etdirərək, şəxsi məşqçisi Cavid Qurbanzadənin rəhbərliyi altında böyük idmana gedən yolda peşəkar addımlarını atmağa başlayıb. Təsadüfi deyil ki, Əfqan elə böyük uğurlarını da "Zenit”in tərkibində atıb. Yeniyetmə və gənclər arasında ikiqat Avropa çempionatının qalibi olan sərbəst güləşçimiz həmçinin gənclər arasında dünya çempionu adını da qazanıb. Əfqan bundan başqa bir dəfə Avropa və dünya ikincisi, həmçinin dünya çempionatının bürünc mükafatçısı olub.\nMüxtəlif turnirlərin qalibi olan güləşçimiz 2017-ci ildə Litvanın Klaypeda şəhərində təşkil olunan hərbçilər arasında güləş üzrə 32-ci dünya çempionatında bürünc medala sahib çıxıb. Gələcəyin Olimpiya ümidlərindən olan müsahibimiz Vətən müharibəsi başladığı gündən hərbi qulluqçu kimi ölkəmizin ərazi bütövlüyü uğrunda gedən döyüşlərdə ordu sıralarına qoşulub. Qəhrəman hərbçimiz yarış meydanındakı əzmkarlığını, mərdliyini döyüş meydanında da sübut edib. Əfqan Xaşalov döyüşlərdən sonra "Füzulinin azad olunmasına görə”, "Şuşanın azad olunmasına görə” və "Vətən uğrunda” medalları ilə təltif olunub.\nBu günlərdə redaksiyamızın qonağı olan idmançı döyüşçümüz bizimlə söhbətində müharibə vaxtı keçdiyi döyüş yolundan və idmançı karyerasında gələcək planlarından danışıb.\n- Əfqan, istərdik ki, söhbətimizə Azərbaycanın tarixi qələbəsi ilə başa çatan Vətən müharibəsindəki iştirakınla başlayaq.\n- Vətən müharibəsi bizim böyük zəfərimizlə başa çatdı. 28 il işğal altında olan torpaqlarımız, xüsusilə siyasi və strateji əhəmiyyət daşıyan Şuşa şəhəri döyüş yolu ilə azad edildi. Müharibədə iştirak etməyim, azad olunan torpaqlarda rolumun olması bu Vətənin bir övladı kimi məni çox sevindirir. Mənə çağırış sentyabrın 18-də gəldi. Həmin vaxt Qazaxdan Bakıya təlim-məşq toplanışına gəlmişdim. Çağırışın gəldiyi gün yenidən Qazaxa yollandım. Növbəti gün isə Rayon Hərbi Komissarlığına getdim. Məni əvvəlcə Gəncə, sonra Şəmkirə apardılar. Oradan isə Ağstafaya və Daşkəsənə təlimə yollandıq.\n- Hansı ərazilərimizin azad olunması əməliyyatlarında iştirak etmisən?\n- Təlimlərdən sonra noyabr ayında Füzulinin kəndlərinin azad olunması üçün döyüşlərə başladıq. Qızğın döyüşlər gedirdi. 14 gün səngərdə qaldıq. Həmin döyüşlərdə keçirdiyim hissləri sözlə ifadə edə bilmirəm. Şəhidlik ən yüksək bir zirvədir. Bu zirvəyə ucalmaq, müharibədə şəhid olmaq arzularımdan biri idi. Amma bu mənə qismət olmadı. Döyüş zamanı yaxın dostlarım yanımda şəhid olanda artıq düşünürdüm ki, şəhid olmaq yox, qardaşlarımın qisasını almaq lazımdır. İrəlilədikcə yalnız bu haqda düşünürdük. Füzulinin kəndləri işğaldan azad ediləndən sonra Azərbaycanın incisi olan Şuşa şəhərinə doğru istiqamətləndik.\n- Şuşa döyüşlərinin iştirakçısı kimi, istərdik ki, bir qədər də döyüşlərdən və qarşılaşdığın hadisələrdən danışasan.\n- Biz həmin vaxt Xüsusi Təyinatlı Qüvvələrin (XTQ) arxası ilə gedirdik. Demək olar ki, onlardan bir addım geridə idik. Onların haqqını həqiqətən də ödəmək mümkün deyil. Şuşaya ən birinci XTQ daxil oldu. Piyada getdiyimizə görə Şuşaya döyüşlərin ortasında gəlib çatdıq. Təsəvvür edin, Füzulidən Şuşaya beş gün ərzində 80 kilometr piyada yol getdik. Həmin vaxt təminat olmadığı üçün demək olar ki, ac-susuz minaatanların altında irəliləyirdik. Əslində, təminatın gətirilməsinə özümüz də razı deyildik. Çünki bu, böyük təhlükə idi. Elə olurdu ki, bir gecədə üstümüzə 600 minamyot gəlirdi. Hətta elə olurdu ki, biri düşəndə o birinin səsini eşitmirdik. Elə yerlər var idi ki, ermənilər oranı gördüyü üçün həmin yerlərdən tək-tək, qaçaraq keçirdik. Onlar bizi tək minamyotla deyil, snayperlə də nişan alırdılar. Şuşaya çatmazdan əvvəl gecə bir erməninin evində qaldıq. Səhərə yaxın isə yenidən yolumuza davam etdik və Şuşa yazılan lövhənin altına gəlib çatdıq. Orada böyük su çəni var idi. Həmin vaxt 27 nəfər idik. Mərmilərdən qorunmaq üçün su çəninin içərisinə girdik. Minamyot atəşi altında 3 gün mühasirədə qaldıq. Üç hərbçimiz şəhid oldu, digərləri isə yaralandı. Sağ qalanlardan biri də mən idim. Hadisə zamanı yaralı olan hərbçilərə yardım edir, onları yaxınlıqdakı təcili yardım avtomobillərinə çatdırırdıq. Ermənilər hətta təcili yardım maşınlarımızı da vururdular.\n- Mühasirədən çıxmaq yəqin ki, asan olmadı.\n- Biz dağın ətəyində, elə bir yerdə idik ki, ermənilər həmin ərazini yalnız PUA-lar vasitəsi ilə görürdülər. Onların PUA-larını görəndə yerimizi dəyişib, zərbədən sonra yenidən həmin yerə qayıdırdıq. Ermənilər ən çox Şuşa yazılan lövhənin yanındakı dağı minamyotla atəşə tuturdular. Onlar əsasən, dağı vurmaqla yolu bağlamağa və bizə təminatın gəlməsinin qarşısını almağa çalışırdılar. Düzdür, nə qədər çətin vəziyyətdə olsaq belə onları susdura bilirdik. Üç gün orada mühasirədə qaldıqdan sonra üçtərəfli bəyanat imzalandı. Döyüşlərin başa çatması, barədə məlumat əldə etdik.\n- Vətən müharibəsi dövründə sənə ən xoş təsir edən anlar hansılar oldu?\n- Döyüşlər başa çatandan sonra Şuşa şəhərinə girdik və məscidin yaxınlığında yerləşdik. Ermənilər məscidi bərbad hala salmışdılar. Məscidi təmizlədikdən sonra camaat namazı qıldıq, dualar etdik. Bugünlərin mənə də qismət olduğu üçün çox qürurluyam. Təxminən 5 gün Şuşada qaldıq. Orada olanda ermənilərə məxsus "VAZ 2106” markalı avtomobil sürürdüm.\n- İşğaldan azad olunan ərazilərə gedib çıxmaq heç də hər kəsə nəsib olmur. Həmin torpaqlara ayaq basmaq, Şuşa məscidində namaz qılmaq necə hisslər idi?\n- Əlbəttə, biz istər Füzuli, istər Şuşa olsun böyük ruh yüksəkliyi, fəxrlə həmin torpaqlara ayaq basırdıq. Hətta hadisələr o qədər tez cərəyan edirdi ki, biz harada olduğumuzun belə fərqinə vara bilmirdik. Yəni tarixi torpaqlara ayaq basmağımıza vaxt tapıb sevinə bilmirdik. Döyüşlər başa çatandan sonra Kəlbəcərə yollandıq. İyirmi günə yaxın orada qaldıq. Bizim tabor orada yerləşməli idi. Biz həmin vaxt Kəlbəcərdə isti suda çimdik. Orada ermənilərin qaldıqları, istirahət etdikləri evlər var idi. Fəxr edirdik ki, bu doğma torpaqlarda artıq biz məskunlaşmışıq. Yadıma gəlir, döyüşlərdən sonra Şuşada kəndlərin birində dağın başında əlimizdə silahla dayanıb, düşməni müşahidə edirdik. Düşmənlər gözümüz önündə əşyalarını toplayıb, evlərini tərk edirdi. Bu bizim üçün şərəf idi ki, onlar bizə məxsus olan torpaqlardan çıxıb gedirdilər.\n- Müharibənin amansızlığını öz gözlərinlə gördün. Həmin anlar sözlə ifadə olunmur. Ölümlə həyat arasında bir nəfəs qədər məsafə var. Bu barədə nə deyərdin.\n- Döyüş zamanı silahdaşlarımla çox yaxın olduq. Demək olar ki, onlarla bir can idik. Elə bu səbəbdəndir ki, itirdiyim hər bir hərbçi yoldaşımın acısı məni çox sarsıdırdı. Bizimlə qonşu kənddən olan Emil adlı yaxın əsgər yoldaşım var idi. Onu müharibədən əvvəl də tanıyırdım. Amma o qədər də yaxın münasibətimiz yox idi. Vətən müharibəsi isə bizi bir-birimizə yaxınlaşdırdı. Ailəli idi, iki övladı var idi. Onun şəhid olması mənə çox ağır təsir etdi.\nBir dəfə isə Şuşada mühasirədə olarkən hərbçi yoldaşlarımdan biri həyəcanlı vəziyyətdə məni qucaqladı. Onu sakitləşdirməyə çalışırdım. Təəssüf ki, yaxınlığımıza düşən minamyot qəlpəsi məni qucaqlayan əsgərə dəydi. Başından yaralanan əsgər qollarımın arasında şəhid oldu. Heç nə edə bilmədim... Düşünürsünüz, bu nə deməkdir? Onun yerinə mən də şəhid ola bilərdim. Amma Allah saxlayanda saxlayır. Bu hadisə döyüş zamanı yaddaşıma əbədi həkk olan ən təsirli anlardan biri idi. Həmin vaxt hər birimiz yalnız qisas barədə düşünürdük. Düşmənə olan nifrətimiz birə-beş artmışdı.\n- Müharibədən qayıtdıqdan sonra bəzi hərbçilər səhhətlərində yaranan problemlərlə əlaqədar müalicə alırlar. Bəs sənin necə, səhhətində hər hansı bir problem yaranmayıb ki?\n- Füzulidə döyüş zamanı gözümə giliz girmişdi. Bu hadisədən sonra görmə qabiliyyətimdə zəiflik hiss edirəm. Həkimə hələ ki, müraciət etməmişəm. Amma yaxın günlərdə istəyirəm ki, müayinədən keçib, müalicə alım. Çünki çox yaxın olan yazıları belə görməkdə çətinlik çəkirəm.\n"Təəssüf ki, onlar\nqazandıqları qələbəni görə bilmədilər”\n- İstərdik bir qədər də müharibədən evə qalib kimi qayıtdığın anları bizimlə bölüşəsən.\n- Hərbidən yanvarın 12-də tərxis olundum. Düzdür, qalib kimi, qayıtmaq sevindirici bir hiss idi. Hətta müharibə başa çatandan sonra Şuşa məscidində qıldığımız namazda belə müharibənin qələbəmizlə başa çatmasına görə Allaha şükür edib, dualar edirdim. Amma etiraf edim ki, evə qələbə hissi ilə getmədim. Mənim döyüşçü qardaşlarım evə getməyib, şəhid olubsa, mən yüksək əhval-ruhiyə ilə evə qayıda bilməzdim. Evə dönsəm belə içimdə şəhid qardaşlarıma görə ağlayırdım. Onlar da mənim kimi sağ-salamat, ailəsinin uşağının yanına getməli idilər. Onları da gözləyən bir ata, ana, həyat yoldaşı və uşaqlar var idi. Təəssüf ki, onlar qazandıqları qələbəni görə bilmədilər.\n- Bildiyimizə görə, müharibə zamanı hərbçilər döyüş yoldaşlarına son nəfəslərində vəsiyətlər edirdilər. Bəs sən necə, belə bir hadisə ilə qarşılaşdınmı?\n- Bir gün, gecə radələrində şəhid hərbçilərimiz arasında xırıltı səsinin gəldiyini eşitdik. Nəyin baş verdiyini yoxlamaq üçün şəhidlərin olduğu yerə baxanda "qoca” ləqəbi ilə çağırdığımız Babək adlı hərbçinin hələ də nəfəs aldığını gördük. Onu 10 km arxaya təcili yardım maşınına apardıq. Babək yolda məndən qızına çobanyastığı gülü alıb aparmağı istəmişdi. Əlbəttə, biz onun bu istəyini yerinə yetirdik. Təəssüf ki, bu yaxınlarda Babəkin 4 aydan çox komada qaldıqdan sonra şəhid olması xəbərini öyrəndik. Allah ona və bütün şəhid qardaşlarımıza rəhmət eləsin. Onların ruhu qarşısında baş əyirəm. Yaralı olan hərbçilərimizə isə tezliklə şəfa tapmasını arzulayıram.\n- Yəqin ki, müharibə vaxtı Güləş Federasiyasından və təmsil olunduğun "Zenit” Bədən Tərbiyəsi İdman Cəmiyyəti İctimai Birliyindən səninlə əlaqə saxlayıb, maraqlanırdılar.\n- Bəli, şəxsi məşqçim Cavid müəllim, tez-tez zəng edib, mənimlə maraqlanırdı. Hər gün zəng etsə də döyüşlərdə olduğumuz üçün danışa bilmirdim. Bundan başqa "Zenit” Bədən Tərbiyəsi İdman Cəmiyyəti İctimai Birliyinin sədri Fazil müəllim, Güləş Federasiyasının nümayəndələri, məşqçi-müəllimlər zəng edirdilər. Müharibədən qayıtdıqdan sonra Federasiya nümayəndələri və məşqçilər məni döyüşçü kimi qarşıladılar. Fazil müəllim də həmçinin məni yüksək səviyyədə qarşıladı və qalib ordunun qalib əsgəri kimi təbrik etdi. Mənimlə maraqlanan və diqqət göstərən hər kəsə təşəkkürümü bildirirəm.\n- Yəqin ki, uzun sürən fasilədən sonra məşqlərə başlamısan.\n- Yanvarın 21-də məşqlərə start verdik. İlk sınağım fevral ayının sonlarında Ukraynanın məşhur güləşçilərinin və məşqçilərinin xatirəsinə keçirilən ənənəvi Kiyev turniri oldu. 4 ay müharibədə olduğum üçün hazırlıq formamdan xeyli uzaq idim. İki həftə məşq edib, yarışa çıxdım. Amma ilk görüşdə məğlub oldum. Müharibədən əvvəl də karantinə görə normal məşq edə bilməmişdik. Bir ildən çox idi ki, yarışda iştirak etmirəm. İndi şükür Allaha yavaş-yavaş hazırlıq formamı bərpa edirəm.\n- Budapeştdə keçirilən Avropa Olimpiya Təsnifat turnirində komandamızın heyətində yer almadın. Olimpiya Oyunlarına lisenziya verəcək Avropa çempionatında iştirakın gözlənilirmi?\n- Böyüklər arasında güləş üzrə Avropa çempionatı aprelin 19-25-də Polşanın paytaxtı Varşavada təşkil olunacaq. Məşqlərimi davam etdirirəm. İnşaallah həmin yarışda 57 kq çəki dərəcəsində iştirak edəcəyim gözlənilir. Bu yarışdan sonra bəzi məsələlərə aydınlıq gələcək.


Şəhər kimi regionlarımız\nAna səhifə / MEDİA / Şəhər kimi regionlarımız\nPaytaxtlarla, iri şəhərlərlə əyalətlər arasında fərqin artması bütün dünyada narahatlıq yaradan məsələlərdəndir. Müşahidə edirik: Bir sıra ölkələrdə inkişaf əsasən, iri şəhərlər, ələlxüsus da sənaye mərkəzləri ətrafında təmərküzləşir. Beləliklə, əyalətlər, necə deyərlər, gözdən-könüldən uzaq düşür, inkişafla bağlı ciddi problemlər yaşanır. Azərbaycan nümunəsində isə biz tamam fərqli bir mənzərənin şahidi oluruq.\nTarazlı inkişaf strateji məqsəd kimi\n2004-cü ildən bəri Azərbaycan Prezident İlham Əliyevin siyasi iradəsi ilə inkişafın fərqli modelinin tətbiqinə başlayıb. Bu model özündə ölkənin bütün bölgələrinin tarazlı inkişafını ehtiva edir. Ölkəmizin spesifik inkişaf modelinin özəlliyindən bəhs edən ekspert Aygün Məmmədova vurğulayıb ki, Azərbaycanda regionların inkişafına ölkənin sosial-iqtisadi inkişaf strategiyasının mühüm tərkib hissəsi kimi baxılır. Başqa sözlə desək, ölkə üzrə tarazlı inkişafın təmin olunması strateji məqsəd kimi qarşıya qoyulub və son 19 ildə bu hədəfə doğru inamlı addımlar atılıb. “Respublikamızda Prezident İlham Əliyevin müvafiq Fərmanı əsasında 2004-cü ildə regionların sosial-iqtisadi inkişafına dair ilk Dövlət Proqramı qəbul olundu. İndiyədək ölkəmizdə regionların sosial-iqtisadi inkişafına dair üç Dövlət Proqramının icrası yüksək səviyyədə təmin edilib və Prezident İlham Əliyevin 29 yanvar 2019-cu il tarixində imzaladığı növbəti Fərmanla “Azərbaycan Respublikası regionlarının 2019-2023-cü illərdə sosial-iqtisadi inkişafı Dövlət Proqramı” təsdiqlənib. Hazırda yeni Dövlət Proqramının icrası da yüksək səviyyədə təmin edilir”, - deyə ekspert vurğulayıb.\nAygün Məmmədova bildirib ki, Azərbaycanın hər bölgəsinin özünəməxsus iqtisadi potensialı var. Dövlət proqramları hazırlanarkən bölgələrin iqtisadi resursları, əmək ehtiyatları və əlbəttə ki, həlli vacib olan məsələlər, insanların istəkləri nəzərə alınıb. Bütün bunlar isə regional inkişaf proqramlarının uğurlu icrasını şərtləndirir.\nBölgələr üzrə güclü infrastruktur təminatı\nAygün Məmmədova diqqətə çatdırıb ki, Prezident İlham Əliyevin müəyyənləşdirdiyi inkişaf strategiyasında bütün ölkə üzrə yüksək səviyyəli infrastrukturun yaradılması əsas məqsədlərdən biri kimi qarşıya qoyulub. “Dövlət başçısı dəfələrlə belə bir fikri əsaslandırıb ki, zəruri infrastruktur yaradılmadan ölkə üzrə iqtisadi inkişafı təmin etmək mümkün deyil. Prezident İlham Əliyev infrastruktur quruculuğuna həm də insanların həyatı ilə sıx şəkildə bağlı olan sosial məsələ kimi baxır. Beləliklə, əgər bütün ölkə üzrə yüksək səviyyəli infrastruktur varsa, deməli, inkişaf da olacaq, insanların məmnunluğu da artacaq”, - deyə ekspert bildirib.\nA.Məmmədovanın sözlərinə görə, respublikamızda regional inkişaf proqramları çərçivəsində reallaşdırılan infrastruktur quruculuğu ölkənin bütün bölgələrini əhatə etməklə müxtəlif istiqamətlərdə aparılır. Fikirlərinə davam edən ekspert vurğulayıb: “Respublikamızda yol layihələrinin icrası geniş vüsət alıb. Diqqəti çəkən əsas məqamlardan biri də ondan ibarətdir ki, Prezident İlham Əliyevin tapşırıqları əsasında bu gün regionlarda kənd yolları da yüksək səviyyədə yenidən qurulur. Hazırda ölkə üzrə qazlaşdırmanın səviyyəsi 96 faizə çatıb, hətta ucqar dağ kəndlərinə belə “mavi yanacaq” xətləri çəkilib. Bir vaxtlar ölkənin regionlarının elektrik enerjisi təminatında çox ciddi çətinliklər yaşanırdı. Ancaq regional inkişaf proqramları çərçivəsində görülən işlərin nəticəsi olaraq ölkə üzrə elektrik enerjisi ilə təchizatda hər hansı bir problem yaşanmır. Bütövlükdə hazırda Azərbaycanın infrastruktur təminatının dünyanın inkişaf etmiş ölkələrindəki səviyyəyə yüksəldiyi qənaətini tam əminliklə bölüşə bilərik”.\nQuba-Xaçmaz iqtisadi rayonu üzrə müsbət dəyişikliklər\n“Müsbət dəyişiklikləri, həmçinin Quba-Xaçmaz iqtisadi rayonu üzrə də izləmək mümkündür. Bu iqtisadi rayona Xaçmaz, Quba, Qusar, Siyəzən və Şabran rayonları daxildir. Son illərdə sadalanan hər bir rayonun siması dəyişib. İqtisadi rayon üzrə sahibkarlığın inkişafı güclü şəkildə təşviq olunur. Yerli sahibkarlar bölgə üçün xarakterik olan təsərrüfat sahələri ilə məşğul olmağa üstünlük verirlər. Sahibkarlar özəl təsərrüfatlarını yaradarkən bir qayda olaraq dövlət dəstəyindən, güzəştli kreditlərdən bəhrələnirlər. Fermerlərə müxtəlif sahələr üzrə subsidiyaların verilməsi onların əkin-biçinə marağını artırıb. Quba-Xaçmaz iqtisadi rayonunda respublika üzrə ilk dəfə olaraq ağıllı bağ təsərrüfatı yaradılıb. Son illərdə respublikamızda aqroparkların yaradılması geniş vüsət alıb. Dövlət başçısının iştirakı ilə Xaçmaz rayonunda istifadəyə verilən Yalama aqroparkı bu sahədə fəaliyyətə başlayan ilk təsərrüfatlardandır. 523 hektar ərazidə salınan aqroparkın yaradılmasına birinci mərhələdə 20 milyon manat investisiya qoyulub. Uğurlu nəticələr qazanan aqropark getdikcə fəaliyyətini daha da genişləndirir”.\nO, vurğulayıb ki, regional inkişaf proqramlarının Quba-Xaçmaz iqtisadi rayonu üzrə yerinə yetirilməsindən söhbət açarkən Taxtakörpü su anbarının tikintisini xatırlamamaq mümkün deyil. Bu, nəhəng infrastruktur obyektidir və onun sayəsində şimal bölgəsində həm əhalinin, həm də təsərrüfatların su təminatı əhəmiyyətli dərəcədə yaxşılaşıb. Bu gün iqtisadi rayon üzrə aqrar sektorun inkişafında, dövriyyəyə yeni torpaqların cəlb olunmasında Taxtakörpü su anbarının rolu əvəzsizdir.\nEkspert Quba-Xaçmaz iqtisadi rayonunun kənd təsərrüfatı potensialı kimi, turizm imkanlarının da kifayət qədər geniş olduğunu bildirib. “Respublika üzrə ən böyük aqropark bu bölgədə yaradılıb. Eyni zamanda, re?publikamızın ən iri turizm obyekti olan “Şahdağ” Turizm Kompleksi də şimal-qərb bölgəsində yerləşir. Bu unikal istirahət mərkəzi qısa müddətdə həm ölkə daxilində, həm də respublikamızın hüdudlarından kənarda böyük şöhrət qazanıb”, - deyə A.Məmmədova bildirib.


"Azərbaycan qaz böhranını aradan qaldırmaq üçün Ermənistana yardım etmir. Gürcüstanın ehtiyaclarını ödəmək üçün verilən qaz da Ermənistana ötürülə bilməz. Belə iddiaların nə texniki, nə hüquqi, nə də maliyyə əsasları var" "Azərbaycanfilm"in istehsalı olan 100-dən çox bədii filmin əsli Rusiya Dövlət Film Fondunun arxivində saxlanır\nSovetlər dövründə "Azərbaycanfilm"in istehsal etdiyi filmlərin heç birinin əsli Azərbaycanda yoxdur. Filmlər SSRİ dağılmamışdan çəkildiyi üçün onların əsli də Rusiyanın Dövlət Film Fondunda saxlanır. Bu məlumatı xalq artisti, kinoaktyor Muxtar Maniyevlə söhbətdə öyrəndim.\nMədəniyyət Nazirliyi kino şöbəsinin rəhbəri Cəmil Fərəcov da bildirir ki, hazırda həmin filmlərin Azərbaycana gətirilməsinə imkan yoxdur. Amma o deyir ki, 1970-ci ilə kimi çəkilən bədii filmlərin ilk nüsxələri və 1990-cı ildən sonra çəkilən filmlərin əslini Azərbaycanda çox çətinliklə saxlayırlar. Bu haqda az sonra. Hələliksə 1990-cı ilə kimi çəkilən filmlərin harada saxlandığı barədə….\nRusiya Dövlət Film Fondunun sifarişlər şöbəsinin əməkdaşı Marina Dmitriyeva deyir ki, "Azərbaycanfilm"in istehsalı olan 100-dən çox bədii filmin əsli fondun arxivində saxlanır. Xanım Dmitriyeva bildirir ki, bu arxivdə vaxtilə SSRİ üzvü olmuş 15 respublikanın hər birində istehsal olunan filmlər saxlanıb. İndi saxlanan filmlərin əksəriyyəti isə 1970-80-cı illərdə çəkilib.\n1970-ci ildən əvvəlki dövrün əsərləri isə müttəfiq respublikaların özlərinə qaytarılıb. Müsahibim deyir ki, o vaxt sifarişləri və maliyyəni Moskva müəyyənləşdirdiyi üçün filmlərin əsli bura gətirilib. "Qazaxfilm", "Mosfilm" və s. kimi "Azərbaycanfilm"ə də yalnız ilk nüsxələri təqdim olunub.\nXanım Dmitriyeva bildirir ki, indi bütün dövlət strukturları kimi Rusiyanın Dövlət Film Fondu da maliyyə çətinlikləri ilə üzləşib. Filmlərin əslini saxlamaq o qədər də asan deyil, bunun üçün müəyyənləşdirilmiş otaq temperaturu var. Bundan başqa lentləri viruslardan qorumaq üçün də ciddi texniki nəzarət olmalıdır. Bütün bunları isə indi təşkil etmək çox baha başa gəlir.\nMaliyyə sirri olduğu üçün konkret məbləğ söyləməyən müsahibim onu da bildirir ki, arxivdə Rusiyaya lazım olmayan bu filmlərin saxlanması üçün son bir ildə xərclənən vəsaitə Avropa və Qərb standartlarına uyğun bir neçə film çəkmək olardı. Bu səbəbdən də Azərbaycana müraciət olunub ki, filmlərin əslini yaxın vaxtlarda burdan çıxarsınlar. Əks halda bu ekran əsərləri məhv olmaq təhlükəsi ilə üzləşəcək.\nMədəniyyət Nazirliyi kino şöbəsinin rəhbəri Cəmil Fərəcov deyir ki, Sovet dönəmində çəkilən filmlər Dövlət Film Fondunun vəsaitinə çəkilib. Bu mənada SSRİ-nin varisi kimi həmin filmlərin əmlak hüququ da Rusiyadadır. Amma Cəmil Fərəcova görə, həmin filmlərin müəllif hüquqları Azərbaycanda olduğundan, bu gün Rusiya həmin filmləri məhv edə bilməz. Müsahibim onu da etiraf edir ki, filmlərin əslini saxlamaq bahalı prosesdir. İndi Azərbaycanda həmin filmlərin saxlanması üçün şərait yoxdur.\nCəmil Fərəcov bildirir ki, Azərbaycanın Dövlət Film Fondunun binası ilə yanaşı, "Azərbaycanfilm" kinostudiyası da əsaslı təmir olunacaq. Daha doğrusu o, artıq bu işlərin başlandığını deyir. Onun məlumatına görə, artıq dövlət bu iki işlə bağlı 80 milyon ABŞ dollarına yaxın vəsait ayırıb.\nSonuncu dəfə kinostudiyaya 76-cı ildə texniki avadanlıq alındığını deyən müsahibim bildirdi ki, yeni təmir işlərindən sonra kinostudiya və Film Fondunun arxivi bütün texniki avadanlıqlarla təmin olunacaq. Və «qəriblikdə» qalan Azərbaycan filmləri Bakıya gətiriləcək.


Kabab yanar köz üstə Tello-ŞİMAL MEŞƏLƏRİ YENƏ QIRILIR - VİDEO+FOTOLAR » Azerinfo.Az\n9-05-2020, 14:33 Oxunub: 412\nKabab yanar köz üstə Tello-ŞİMAL MEŞƏLƏRİ YENƏ QIRILIR - VİDEO+FOTOLAR\nÖlkədə məmur həbsləri davam edir.\nMəlumatda iddia olunur ki, ETSN-nin Meşələrin İnkişafı Xidmətinin rəis müavini Ağaqardaş Qaraşov da tutulub. Gecə saatları olduğu üçün məlumatı dəqiqləşdirə bilmədik.\nQeyd edək ki, bir qədər əvvəl Meşələrin İnkişafı Departamentinin derektoru vəzifəsindən çıxarılaraq yenicə yaradılan Meşələrin İnkişafı Xidmətində müavin təyin edilən\nAğaqardaş Qaraşovun adı mediada daha çox meşə qırıntılarında əsas günahkar kimi hallanırdı.\nMeşələrin İnkişafı Xidmətinin rəisi Namik Xıdırov da açıqlama verərək bildirmişdi ki, ağac kəsintiləri ilə bağlı polisə müraciət olunub:\n“Meşələrdə ağacların kəsilməsi ilə bağlı Ekologiya və Təbii Sərvətlər Nazirliyinin Meşələrin İnkişafı Xidmətinə daxil olan şikayət araşdırılan zaman Yardımlı rayonunun meşə ərazisində 15 palıd ağacının kəsildiyi və təbiətə 1117 manat məbləğində ziyan dəydiyi müəyyən edilib. Təqsirkarların müəyyənləşdirilərək cəzalandırılması məqsədilə rayon polis şöbəsinə müraciət olunub”.\nXidmət rəisi onu da əlavə etmişdi ki, kəsinti hallarının qarşısını ala bilmədiyi üçün sahəyə məsul işçilər cəzalandırılıb, həmçinin ərazisində yol verilən qanunsuz ağac kəsintisi faktlarına və vəzifə səlahiyyətlərinin öhdəsindən gələ bilmədiyinə görə, Yardımlı meşə sahəsinin də daxil olduğu Masallı Regional Meşə Təsərrüfatı Mərkəzinin direktoru da vəzifəsindən azad edilib: “Daxil olan məlumatlar əsasında araşdırmalarımız bütün regional meşə mərkəzlərində davam etdirilir”.\nAzerinfo.az bildirir ki, hazırda Şimal zonasına ETSN-nın yoxlama komissiyası göndərilib.\nTəəsüf ki, komissiyanın orda olması belə ağac kəsintisinin qarşısnı almır.\nQusarda 24-cü dolayda, Qubada Alpan dolaylarında ağaclar hal-hazırda kəsilir.\nMeşə Mühafizəsi departamenti Vüqar Sultanöv, mühəndis Elvin Baxışov, şöbə müdirləri Şahlar Əkbərov və başqaları komissiya düzgün araşdırarsa istintaqa cəlb olunmalıdır.\nƏgər ki, komissiya işini düz aparsa və kabab qonaqlığından başları açılsa.\nQanunsuz meşə materialı aşkar edildi Dunya / Hadise Qəbələdə qanunsuz meşə materialı aşkarlandı Hadise Lənkəran Meşə Mühafizəsi və Bərpası Müəssisəsində 229 ağac kəsilib Bolge Nazir 4 vəzifəli şəxsi işdən qovdu Siyaset Azerinfo.az-ın çıxışından sonra: Nazirlik bəzi işçilərini vəzifədən azad etdi Sosial


Putin o 2 prezidenti niyə təbrik etmədi? - Rəsmi açıqlama » Patriot.Az\nPatriot.Az » gundem » Putin o 2 prezidenti niyə təbrik etmədi? - Rəsmi açıqlama\nPutin o 2 prezidenti niyə təbrik etmədi? - Rəsmi açıqlama\nTarix: 10 may 17:08\nRusiya prezidentinin mətbuat katibi Dmitri Peskov prezident Putinin Qələbə Günü ilə bağlı Poroşenko və Marqvelaşvilini təbrik etməməsinin səbəbini açıqlayıb.\n“PATRIOT.AZ” Rusiya KİV-ə istinadən xəbər verir ki, Peskov nədən Putinin adından yazılan təbrik teleqramının digər ölkə liderlərinə birbaşa ünvanlandığı halda, Ukrayna və Gürcüstanın ancaq vətəndaşlarına şamil olunmasına aydınlıq gətirib.\nMətbuat katibi bildirib ki, jurnalistlər bilməli idilər ki, Gürcüstanla, həmçinin Ukrayna ilə rəhbərlik səviyyəsində dialoq yoxdur:\n“Dövlət başçısı dəfələrlə bildirib ki, dövlətlərarası səviyyədə olan böhran xalqlar arasındakı mehriban hisslər və ənənələrə təsir etməməlidir. Buna görə də prezidentin təbriki liderlərə deyil, xalqlara ünvanlanmışdı”.\nXatırladaq ki, mayın 8-də Kremlin saytında prezident Putinin Qələbə Günü ilə bağlı təbrik məktubu yayımlanmışdı. Təbrik Azərbaycan, Ermənistan, Belorus, Qazaxıstan, Qırğızıstan, Moldoviya, Tacikistan, Türkmənistan, Özbəkistan, Abxaziya və Cənubi Osetiya liderlərinə ünvanlansa da, Gürcüstan və Ukraynada xalqlara şamil olunmuşdu.\nPKK Azərbaycana məxsus kəmərləri nədən hədəf seçir\nBakı-Gəncə avtobusunda bıçaqlanma\nErmənistanda Azərbaycandan qayıdan əsgərə qadağa...


Xanlar Vəliyevin “Tik-Tok” istinadı və Hərbi Prokurorluğun “görmədiyi” qanunsuzluqlar... » www.STIMULXEBER.az\nDünən, 10:08- Bu gün Azərbaycanda Od çərşənbəsi qeyd edilir\n1-03-2021, 17:22- Azərbaycanda son sutkada 125 nəfər COVID-19-a yoluxub, 71 nəfər sağalıb, 3 nəfər vəfat edib\n1-03-2021, 17:00- "YAŞAT" Fondu üç qazi ilə bağlı açıqlama yayıb\nDüşmən gülləsindən qorxmayan əsgər və zabitlərimiz Hərbi Prokurorluğun “qələm”i qarşısında sındırılır.\nSaytımızda dərc olunan “Xanlar Vəliyevin “DƏYİŞMƏZ HƏDƏF”İ: Hərbi prokurorluq niyə xain generalları yox, qalib əsgəri əzir?” yazısından sonra onlarla hərbçi redaksiyaya şikayət məktubu göndərərək, problemləri barədə məlumat veriblər.\nHərbçilərin sözlərinə görə, Hərbi Prokurorluq onları sözün əsl mənasında cana yığıb. Hərbi Prokurorluğun müstəntiqləri döyüşlərin gedişində yaralanaraq huşunu itirən, bu zaman üzərlərində hansı ləvazimatların olduğunu xatırlamayan hərbçilərə münasibətdə hədsiz aqressivliklə davranaraq, onlardan xəritə və silahların yerini söyləməyi tələb edirlər.\nİstintaqa cəlb olunan zabit və əsgərlərin dili ilə desək, Hərbi Prokurorluqda onlara “qənimət” gözü ilə baxılır. Təsəvvür edin ki, müharibə vaxtı hansı hərbçinin videosu yayılıbsa, Hərbi Prokurorluqda ona qarşı dərhal cinayət işi açılır, düşmən qarşısında sınmayan hərbçiləri ya soğan kimi soyur, ya da həbsə göndərirlər.\nCinayət işinin başlanmasına əsas yaradan hallardan biri də sosial şəbəkələrdə paylaşılan məlumatlardır. Məsələ ondadır ki, Xanlar Vəliyevin rəhbərlik etdiyi Hərbi Prokurorluq həmin “əsas”ları sanballı mətbautdan yox, hər kəsin qeyri-ciddi platforma kimi gördüyü “Tik-Tok”dan əldə edir. Əslində, bu da özünəməxsus göstəricisidir. Keçək konkret faktlara.\nHərbi Prokurorluqda ölkə prezidenti tərəfindən 3 medalla təltif edilən zabit barəsində cinayət işi açılıb. Adının çəkilməsini istəməyən zabit bildirir ki, müharibənin gedişində ayağından yaralanıb, hazırda mülki xəstəxanada müalicə alır.\nAncaq Hərbi Prokurorluqdan zəng edib deyiblər ki, bu, cinayət əməlidir, sən gedib xidmət etməlisən. Bütün sənədləri qaydasında olsa da, Hərbi Prokurorluq zabitə xəstəxanada rahat müalicə almağa imkan vermir.\nXatırlayırsızsa, 2017-ci ildə məlum “Casus qalmaqalı” vüsət alanda da Hərbi Prokurorluq istintaqa cəlb edilmiş çox sayda hərbçinin həyatını cəhənnəmə çevirmişdi. Hətta bir neçə hərbçi saxlanılarkən və ya istintaq zamanı işgəncəyə məruz qalaraq, öldürülmüşdü. Daha sonra həmin hərbçilərin ailələrinə onların günahsızlıqlarını təsdiqləyən bəraət sənədləri göndərilmişdi. O vaxt hərbçilərə qarşı həyata keçirilən bu total repressiyanın başında artıq xidmətdən azad edilmiş general-mayor Ramin Əsgərov və Xanlar Vəliyevin müavini Şəfayət İmranovun dayandığı bildirilirdi.\n“Təmizlik əməliyyatı”ndan daha çox Ordunun sındırılması planına bənzəyən bu “Casus qalmaqalı” zamanı hərbçilərdən ümumilikdə bir neçə milyon manat rüşvət alınaraq, “adları siyahı”dan çıxarılıb. İndi sual yaranır, ölkəni silkələyən belə böyük miqyaslı rəzalətdən Xanlar Vəliyevin xəbəri olmayıb?\n“Casus qalmaqalı”nda adı keçən hərbçilərdən bir neçəsinin vəkili ilə söhbət zamanı mənə bildirdi ki, Hərbi Prokurorluğun müstəntiqləri “ittiham” olunan hərbçilərin adının “siyahı”dan çıxarılması üçün konkret məbləğdə rüşvət tələb edirdilər. Tələb olunan rüşvətin minimal məbləği isə 70 min manat idi.\n5 gün sonra Azərbaycanın hərbi prokuroru təyin edilməsinin 16 ili tamam olacaq Xanlar Vəliyevin tabeliyindəki kadrların bu qanunsuz əməllərindən xəbərsiz olması qətiyyən inandırıcı deyil.\nAdı “Casus qalmaqalı”nda hallanan hərbçilərdən birinin valideyni müstəntiqdən oğlunun “casus” olduğunu isbatlayan foto, ya da video formasında hər hansı sübut təqdim olunmasını tələb edib. Müstəntiq isə cavabında bildirib ki, “Xanlar müəllim tapşırıb, kimin adı çəkilibsə, hamısı içəri getməlidir”. Daha sonra elə həmin müstəntiq o valideyndən 50 min manat tələb edib. O, xüsusi qeydlə əlavə edib ki, “pul ona çatmayacaq, yuxarıya gedəcək”.\nMüharibə vaxtı xalqın orduya hansı fədakarlıqla dəstək verdiyini hamı bilir, ölkədə elə fərd yoxdur ki, bu işdən kənarda qalsın, hər kəs imkanı daxilində yardım göstərirdi.\nƏsgərin təminatının xalq yardımı ilə deyil, dövlətin Müdafiə Nazirliyinə ayırdığı çoxmilyardlıq vəsait hesabına qarşılanmalı olduğunu xatırladaraq, sual ünvanlayıram: Hərbi Prokurorluq döyüşən ordunun təminatını çatdıra bilməyən Müdafiə Nazirliyinin məsul şəxsləri barəsində cinayət işi açıb?\nNə edək, indi gedib bu sualları “Tik-Tok”da səsləndirək ki, Xanlar Vəliyev görsün? Döyüşən ordunun təminatını çatdıra bilməyənlərə “qaşın üstə gözün var” deməyən Hərbi Prokurorluq nədən ermənilərə qan udduran qəhrəmanlarımıza qənim kəsilib?\nErməni əsirinə şillə vuranları, onlara “Beyləqana salam” dedirdənlərin boğazına çök, ancaq başqa videolarda postlarımızın bərbad gündə olmasını, əsgərin “soyuqdan ölürük” deməsini görməzdən gəl. Bunun izahı nədir?\nHərbçilərimiz qışın bu çağında Laçında, Kəlbəcərdə sözün əsl mənasında zülm çəkirlər. Onlar “Tik-Tok”da kifayət qədər videolar yayıblar, ölkə rəhbərliyinə müraciətlər edirlər. Düşünürsüz ki, “Xanlar Vəliyev bunları niyə görmür?”, – deyə sual verəcəm? Yox, görür və şəraitsizlikdən gileylənən həmin hərbçiləri cəzalandırır. Ancaq müharibənin 3 aydır, bitməsinə baxmayaraq, o hərbçiləri modul tipli kazarmalarla təmin etməyənlər barədə heç bir ölçü götürmür.\nSizcə, niyə?скачать dle 10.6фильмы бесплатно


Prezidentə təşəkkür: “Hər bir yaxşı və çətin gündə xalqımızın yanındasınız”\nBu çiçək, o çiçək deyil\nPakistan heç vaxt Tağıyevi unutmadı\naccess_time23/04/2020 12:09 folder_openCəmiyyət\nZaqatala rayonundan Famil Rəhimov Prezidentə yazır:\n“Əziz və hörmətli Prezidentimiz, hər bir yaxşı və çətin gündə Siz xalqımızın, gənclərimizin yanında olmusunuz və hər zaman Azərbaycan xalqının sağlamlığını, təhlükəsizliyini düşünürsünüz. Sizin xalqımıza etdiyiniz müraciətlər bizdə yüksək əhvali-ruhiyyə yaradır. Bu gərgin və məsuliyyətli günlərdə etdiyiniz “Biz birlikdə güclüyük!” çağırışını biz Zaqatala rayonunun gəncləri yekdilliklə dəstəkləyirik.\nTərəfinizdən koronavirus pandemiyası ilə bağlı görülən bütün tədbirlərə, vətəndaşların sağlamlığına və sosial rifahına göstərdiyiniz yüksək diqqət və qayğıya görə Sizə təşəkkür edirik. Hər zaman çətin məqamlarda ölkə vətəndaşlarının yanında olduğunuzu bir daha sübut etdiniz. Sizin siyasətinizin əsasında Azərbaycan xalqı və onun rifahı dayanır. Bu gün biz inamla və fəxrlə deyə bilərik ki, ümummilli lider Heydər Əliyevin qurduğu, cənab Prezidentimizin inkişaf etdirdiyi qüdrətli və müstəqil Azərbaycanın vətəndaşıyıq. Zaqatala rayon gəncləri adından xalqımızın, gələcək nəsillərin xoşbəxtliyi naminə fəaliyyətinizdə Sizə və ailənizə cansağlığı və uzun ömür arzulayıram”.\n12:48 - Prezident Sabunçu və Suraxanıda tikilən məktəblərdə...


"Həbib Qaramani" səhifəsinin versiyaları arasındakı fərqlər — Vikipediya\n"Həbib Qaramani" səhifəsinin versiyaları arasındakı fərqlər\nHəbib Qaramani (redaktə)\n22:12, 3 mart 2010 versiyası\n74 bayt çıxarıldı , 11 il öncə\n19:04, 23 fevral 2010 versiyası (redaktə)\n22:12, 3 mart 2010 versiyası (redaktə) (əvvəlki halına qaytar)\n|şəkil miqyası = 300200\n|Adı = HƏBİB QARAMANİ\n|Doğum Tarixi = ?\n|Doğum Yeri = [[Niğdə]], Ortaköy\nTanınmış'''Həbib Qaramani''' - tanınmış [[Xəlvətilik|xəlvəti]] şeyxlərindən biridirbiri. Soyunun ata tərəfdən [[Ömər]]ə, ana tərəfindən isə [[Əbu Bəkr]]ə çatdığı söylənilir.\nSoyunun ata tərəfdən [[Hz.Ömərə]], ana tərəfindən isə [[Hz.Əbu Bəkr]]ə çatdığı söylənilir. [[Qaraman]]da, [[Niğdə]] yaxınlığında, Ortaköy qəsəbəsində doğulmuşdur. O zaman Niğdə Qaramana bağlı olduğundan Qaramani nisbəsini almışdır. Təhsilini tamamladıqdan sonra Sultan Rüknəddin mədrəsəsində müdərrislik etmişdir. Daha sonra [[Bakı]]ya gələrək [[Seyid Yəhya Bakuvi|Seyid Yəhya]]ya intisabla tam 12 il onun yanında olmuşdur. Seyri-sülukunu tamamlayaraq icazə və xilafətlə şeyxinin əmri üzərinə [[Anadolu]]ya xidmət üçün göndərilmişdir. Şeyx Həbib əfəndi uzun müddət [[Ankara]]da qalmışdır. Burada [[Hacı Bayram Vəli]]nin qəbrini ziyarət etmiş, [[Ağşəmsəddin]]lə də bir müddət münasibətdə olmuşdur. Ayrıca [[Kayseri]]də [[Şeyx İbrahim Tənnuri]] və [[Nəqşibəndilik]] təriqəti xəlifələrindən Əmir ilə söhbət etmişdir.▼\n▲SoyununHəbib ata tərəfdən [[Hz.Ömərə]], ana tərəfindən isə [[Hz.Əbu Bəkr]]ə çatdığı söylənilir.Qaramani [[Qaraman]]da, [[Niğdə]] yaxınlığında, Ortaköy qəsəbəsində doğulmuşdur. O zaman Niğdə Qaramana bağlı olduğundan Qaramani nisbəsini almışdır. Təhsilini tamamladıqdan sonra Sultan Rüknəddin mədrəsəsində müdərrislik etmişdir. Daha sonra [[Bakı]]ya gələrək [[Seyid Yəhya Bakuvi|Seyid YəhyaYəhyaya]]ya intisabla tam 12 il onun yanında olmuşdur. Seyri-sülukunu tamamlayaraq icazə və xilafətlə şeyxinin əmri üzərinə [[Anadolu]]ya xidmət üçün göndərilmişdir. Şeyx Həbib əfəndi uzun müddət [[Ankara]]da qalmışdır. Burada [[Hacı Bayram Vəli]]nin qəbrini ziyarət etmiş, [[Ağşəmsəddin]]lə də bir müddət münasibətdə olmuşdur. Ayrıca [[Kayseri]]də [[Şeyx İbrahim Tənnuri]] və [[Nəqşibəndilik]] təriqəti xəlifələrindən Əmir ilə söhbət etmişdir.\nŞeyx Həbib üç dəfə həccə getmişdir. Daima yolçuluq edər, səyahəti çox sevərmiş. [[Anadolu]]da bir müddət [[Qaraman]]da və [[Aydın]]da, sonra isə bir çox yerlərdə dolaşaraq xalqı irşad etmişdir. Həbib əfəndi bir müddət [[İskipli]]də qalmış, birda [[Sultan Bəyazid]]in xocası [[Şeyx Muhyiddin Yavsi]]nin qızı, Şeyxülislam Əbu Səid əfəndinin bacısı Ruqiyyə xatun ilə evlənmişdir. Qayınatası ilə aralarında anlaşılmazlıq çıxması üzərinə [[Amasiya]]ya daşınmışdır.▼\n▲Şeyx Həbib üç dəfə həccə getmişdir. Daima yolçuluq edər, səyahəti çox sevərmiş. [[Anadolu]]daAnadoluda bir müddət [[Qaraman]]daQaramanda və [[Aydın]]daAydında, sonra isə bir çox yerlərdə dolaşaraq xalqı irşad etmişdir. Həbib əfəndi bir müddət [[İskipliİskilip]]də qalmış, birda [[Sultan Bəyazid]]in xocası [[Şeyx Muhyiddin Yavsi]]nin qızı, Şeyxülislam Əbu Səid əfəndinin bacısı Ruqiyyə xatun ilə evlənmişdir. Qayınatası ilə aralarında anlaşılmazlıq çıxması üzərinə [[Amasiya]]ya daşınmışdırköçmüşdür.\nHəbib Qaramani 902/[]-ci ildə vəfat etmişdir. Məzarı [[Amasiya]]da [[Mehmet Paşa Camisi]]nin yanındadır. [[İskipli]]də [[cami]], [[mədrəsə]], [[zaviyyə]] və [[kitabxana]] inşa etdirmişdir.▼\n▲Həbib Qaramani 902/[]-ci ildə vəfat etmişdir. Məzarı [[Amasiya]]daAmasiyada [[Mehmet Paşa Camisi]]nin yanındadır. [[İskipli]]dəİskilipdə [[cami]], [[mədrəsə]], [[zaviyyə]] və [[kitabxana]] inşa etdirmişdir.\n[[Kateqoriya:Türkiyəli din adamları]]\n[[Kateqoriya:1497-ci ildə vəfat edənlər]]\n[[Kateqoriya:Amasiyada vəfat edənlər]]\nMənbə — "https://az.wikipedia.org/wiki/Xüsusi:MobileDiff/643704"


Soraya Arnelas — Vikipediya\nSoraya Arnelas (13 sentyabr 1982) — İspaniya müğənnisi.\nSoraya Arnelas 13 sentyabr 1982-ci ildə İspaniyanın Valensiya de Alkantare (Ekstremadura) şəhərində anadan olmuşdur. 2009 Avroviziya Mahnı Müsabiqəsində İspaniyanı "La noche es para mí" (azərb. "Mənim Üçün Gecə") mahnısı ilə təmsil etmişdir. Finalda 24 xal toplayaraq 23-cü oldu.\nRodolfo Çikilicuatre İspaniya Avroviziya Mahnı Müsabiqəsində\nMənbə — "https://az.wikipedia.org/w/index.php?title=Soraya_Arnelas&oldid=6405103"


Fətullah Gülən silah şirkəti aldı | Voice Press\nHome Dünya Fətullah Gülən silah şirkəti aldı\nVOİCEPRESS Türkiyə mətbuatına istinadən bildirir ki, FETÖ-yə bağlı olduğu deyilən Cənubi Afrika-Türk İş Adamları Dərnəyinin üzvü olan Serhat Bayoğlu və dərnəyin keçmiş rəhbərinin qardaşı Vuslat Bayoğlunun adı həmin şirkəti alan şəxslər kimi çəkilib. Cənubi Afrika mətbuatı da sözügedən şirkətin hər iki iş adamı tərəfindən alındığını yazıb.\nCənubi Afrika Müdafiə Məsələləri Komitəsinin üzvü Helmod Romer Heitmen isə iddialara münasibətində “Əgər “Milkor” şirkəti ilə bağlı xəbərlər təsdiqini taparsa, şirkətin qeydiyyatı təxirə salına bilər” deyə vurğulayıb.\nRəhbərlik isə şirkətin türk iş adamlarına satılması barədə xəbərlərə münasibət bildirməkdən imtina edib. Məlumatlara görə, şirkətin alınması barədə tapşırığı Fətullah Gülən verib.\nPrevious articleQabil Hüseynli: “ABŞ konqresmeninin Azərbaycanla bağlı açıqlaması ciddiyə alınmalıdır”\nNext articleRusiyalı politoloq: “Lapşinin ekstradisiyası erməni mifini puç etdi”


Silk Way Group pandemiya zamanı tibbi yüklərin aviadaşınması üzrə 100-dən çox çarter reysi həyata keçirib\nSilk Way Group pandemiya zamanı tibbi yüklərin aviadaşınması üzrə 100-dən çox çarter reysi həyata keçirib\nCOVID-19 pandemiyası dünyada baş verən bir sıra proseslərin gedişatına, o cümlədən yük daşınması sahəsində də ciddi dəyişikliklərə səbəb olub. Belə şəraitdə təcili və təhlükəsiz şəkildə icra edilən hava yük daşımalarına tələbat olduqca artıb.\nSilk Way Group koronavirus pandemiyası zamanı Azərbaycan Respublikası hökumətinin bütün təşəbbüslərini dəstəkləmək məqsədilə fərdi qoruyucu vasitələr və tibbi avadanlıqların hava gəmiləri ilə nəql edilməsini dəfələrlə həyata keçirib. Qeyd etmək lazımdır ki, pandemiya şəraitində Silk Way Group-un təyyarələri tibbi təyinatlı yüklərin MDB, Mərkəzi və Şərqi Avropa, Asiya, eləcə də Şimali və Cənubi Amerika ölkələrinə çatdırılması üzrə 100-dən çox çarter reysini icra edib.\nSilk Way Group 14 iyul 2006-cı ildə hava yük daşımalarının həyata keçirilməsi ilə məşğul olan şirkətlərin idarə edilməsi məqsədilə yaradılmış, Heydər Əliyev adına Beynəlxalq Hava Limanının ərazisində yerləşən şirkətlər qrupudur.\nİllər keçdikcə Silk Way Group genişlənib və tədricən yalnız aviasiya ilə deyil, həm də yük daşıması ilə əlaqəli olmayan sahələrdə fəaliyyət göstərən bir sıra törəmə şirkətləri də öz adı altında bir araya gətirib. 2019-cu ilin sonunda şirkətlər qrupunun səhmdarı və rəhbərliyinin verdiyi strateji qərara əsasən, yenidən qurulma prosesinə başlanılıb. Silk Way Group-un bütün fəaliyyətlərini birbaşa hava yük daşımalarının həyata keçirilməsinə yönəltmək məqsədi ilə şirkətlər qrupunun əsas olmayan aktivlərin satışı həyata keçirilib. Bu prosesin nəticəsi olaraq, Silk Way Group yük daşımalarının icrası və təyyarələrin uçuş qabiliyyətini təmin edən üç şirkətdən ibarət olub: Silk Way Airlines, Silk Way West və Silk Way Technics.\nSilk Way West-in 2012-ci ildə əsası qoyulub və hal-hazırda bu şirkət hər ay Avropa, Asiya, Şimali və Cənubi Amerikanın ölkələrinə 50-dən artıq istiqamətdə 250-dən çox müntəzəm və çarter reyslərini həyata keçirir. Şirkətin aviaparkı ən qabaqcıl təhlükəsizlik sistemləri ilə təchiz olunmuş 12 Boeing 747-400F və Boeing 747-8F təyyarələrindən ibarətdir. Boeing aviakonserninin məlumatına əsasən, 2016-ci ildə Silk Way West donanma böyüməsi dinamikası, uçuş coğrafiyasının genişlənməsi və daşınan yüklərin həcmi kimi meyarlara görə ən sürətli böyüyən aviadaşıyıcı kimi tanınıb. Bu gün bütün bu meyarlara görə aviaşirkət Avropada üçüncü yerdədir.\nSilk Way Airlines - 2001-ci ildə yaradılmış, Avropa, Yaxın Şərq, Asiya və Afrika ölkələrinə müntəzəm çarter uçuşları həyata keçirən aviaşirkətdir. Silk Way Airlines-ın donanması dünyanın hər yerinə uçuşlar üçün sertifikatlaşdırılmış tam yeni 5 İl-76TD və İl-76 PS-90 təyyarələrindən ibarətdir. Həmçinin aviaşirkət BMT və ISAF (Beynəlxalq Təhlükəsizliyə Yardım Qüvvələri) proqramları çərçivəsində hava daşımaları ilə də məşğuldur. Bundan başqa, Silk Way Airlines ABŞ, İspaniya, İtaliya və Bundesver (Almaniya) Müdafiə Nazirlikləri üçün yük daşımalarının icrası üzrə xüsusi sertifikatlara malikdir.\nBu gün Silk Way Group dinamik şəkildə inkişaf edir və gələcəyə dair yeni planlar qurur. Fəaliyyət göstərdiyi illər ərzində Azərbaycan iqtisadiyyatında qabaqcıl yerlərdən birini tutmağı bacaran şirkətlər qrupu bütün dünya üçün bu cür çətin dövrdə təkcə şəhərləri deyil, hətta kontinentləri birləşdirərək, hava yük daşımalarının sxemlərini genişləndirməyə davam edir.\nKredit evlər Yelo Bankın sədri: "Biznesi aktivləşdirmək vaxtıdır!" - MÜSAHİBƏ Heydər Əliyev Beynəlxalq Aeroportu – öz kateqoriyası üzrə dünyanın ən yaxşı hava limanıdır Elşad Əliyev “Şirin Su” şirkətinin uğur sirrini açıqladı - MÜSAHİBƏ “Silk Way Travel”dən əlverişli təklif: Antalyaya tur paket cəmi 379 dollara Azərbaycanın milli aviadaşıyıcısı Ər-Riyadda Səudiyyə Ərəbistanına yeni istiqamətləri təqdim edib\nТеги: Silk Way Group pandemiya aviadaşıma 100-dən çox çarter reysi


Haqqımızda - Hebei TUBO Machinery Co., Ltd.\nHebei TUBO Machinery Co., Ltd. qaynaqlanır ERW Boru Dəyirmanı / Boru Dəyirmanı, LSAW (JCO) Boru Dəyirmanı, Soyuq Rulo Formalaşdırma Makinası və Dilimləmə Xətti, həm də daha çox köməkçi avadanlıq 15 il, daim inkişaf edən bazar tələblərinə uyğun olaraq inkişaf etdik və böyüdük.\nMorden dizayn proqramı və daha çoxu ilə 130 dəst bütün növ CNC emal avadanlıqları, TUBO Maşın bu sahədəki know-how-ı vaxtında davamlı inkişaf etdirir və gücləndirir.\nTUBO ustaları dünyanın ən yeni Roller Common Use Technology, FF Forming, FFX Forming, Direct Forming for Squarevə s. Alıcının istəklərinin ölçüləri və nəticələri üçün dəqiq hesablamadan sonra ümumi sərmayəni maksimum dərəcədə qənaət edən bir boru / boru maşını dizayn edə bilərik.\nTUBO Maşın, yaxşı qaynaqlı borular dəyirmanlarının, soyuq rulon formalaşdırma maşınlarının və dilmə xətlərinin çox sayda yerli və xarici istehsal xəttini qazandı. Maşınlarımız ixrac edilmişdir Şili, Kolumbiya, Meksika, Ekvador, Rusiya, Albaniya, Türkiyə, İraq, İran, Kipr, Suriya, Uqanda, Angola, Efiopiya, Vyetnam, Kamboca, Rusiya, Qazaxıstan, Özbəkistan, Qırğızıstan, Tacikistan və s.\nTUBO Maşın yalnız YÜKSƏK KEYFİYYƏTLİ maşınlar istehsal etmir, həm də peşəkar texniki və satış sonrası xidmət təklif edir. Bu arada məhsul çeşidi istifadəçilərin tələb və istəklərinə cavab verə bilər.\nTUBO Maşın, istifadəçilərin ortağı olaraq hər yerdə və hər zaman yüksək keyfiyyətli mühəndis və texniki dəstək, məlumat, fikir və mümkün olan ən yaxşı xidmətləri təqdim edir. İstifadəçilərinin uğuru TUBO Maşın uğurunu gətirir.\nTUBO Maşınları - İstifadəçilər üçün dəyər yaradın!\nCənubi Amerika Qərbi Avropa Şərqi Asiya Orta Şərq Afrika Okeaniya\nİstehsalçı Ticarət Şirkəti\nİşçilərin sayı: > 236\nİllik satış : > 25 MİLYON\nQuruluş ili: 1997\nPC ixracı: <% 10\n1. Satışdan əvvəl xidmət\nTUBO MACHINERY mühəndisləri, istifadəçilərin tələblərini diqqətlə təhlil edir, bütün tələblərin uyğun olaraq təmin olunmasını təmin edir.\n2. Quraşdırma və istismara vermə\nTam boru dəyirmanlarının açma açarı quraşdırılması və istismara verilməsi, yarma xətləri, rulon formalaşdırma maşınları;\nQuraşdırma və istismara nəzarət;\nİstifadəyə vermə zamanı istifadəçilərin texnikləri / işçiləri üçün təlim;\nTələb olunduğu təqdirdə dəyirmanın uzunmüddətli istismarı;\n3. Satış sonrası dəstək\nTUBO MACHINERY müştərilərə satış sonrası bir sıra mükəmməl xidmətlər təqdim edə bilər. Quraşdırma və istismara verildikdən sonra operatorlara və texniki işçilərə hərtərəfli texniki təlim veriləcəkdir. Satış sonrası xidmət mütəxəssisi müştəri üçün müştəri məlumatlarının və avadanlıqların vəziyyətinin ətraflı qeydini aparacaq, dövri olaraq yeniləmə və qapalı dövr izləmə aparacaq. Hər hansı bir sualınız varsa, texniki xidmət mühəndisimiz gecə-gündüz telefon konsultasiyanıza cavab verəcək, səbirlə və diqqətlə texniki həllər təqdim edəcək və operatora və ya texniki işçilərə təlimat verəcəkdir.\n4. Qəza Dəstəyi\nTUBO MACHINERY-nin bacarıqlı və təcrübəli mühəndisləri hər cür qəza ilə qarşılaşmağa hazırdırlar.\nTelefon və / və ya elektron poçtla dərhal texniki yardım və məsləhət;\nLazım gələrsə, Müştərinin saytında həyata keçirilən texniki xidmət;\nTəcili mexaniki və elektron komponentlərin təchizatı;\n5. Təmir və Yenilənmə\nTUBO MACHINERY, köhnə boru dəyirmanlarının təkmilləşdirilməsi, təmiri və ya yenilənməsi sahəsində geniş təcrübəyə malikdir. İdarəetmə sistemləri sahədəki uzun illərdən sonra köhnəlmiş və etibarlı ola bilər. Ən son PC, PLC və CNC əsaslı nəzarət seçimlərini təqdim edə bilərik. Mexanik və əlaqəli sistemlər, yeniləmədən və ya dəyişdirmədən də istifadəçiyə daha keyfiyyətli məhsul və maşınlarından daha etibarlı bir iş verərək faydalana bilər.\nBiz, Hebei TUBO Machinery Co., Ltd., qaynaqlı boru / boru dəyirmanı, soyuq rulon formalaşdırma maşını və dilmə xətti, habelə 16 ildən çoxdur köməkçi avadanlıqlar istehsal edirik və ixrac edirik, daima inkişaf edən bazar tələblərinə uyğun olaraq inkişaf etdik və böyüdük. .\n130-dan çox dəsti ilə hər növ CNC emal avadanlığı, 200-dən çox işçisi, Təxminən. 45.000 kvadrat metr sahə olan TUBO Maşın, sahədəki təcrübələrini vaxtında inkişaf etdirir və gücləndirir. Müştəri istəklərini dəyişdirən və yerinə yetirən şirkət, müştərilərini imtiyazlı etibarlı və əla tərəfdaş hesab edir.\nMəhsullarımız bir çox sertifikatlardan keçmişdir.\nHaqqımızda Ətraflı Məlumat


Pornodan necə çıxmaq olar? | Mükafat Fondu: Sevgi, Seks və İnternet\nDünyanın hər yerində minlərlə adam pornodan çıxmaqdan faydalanmışdır. Ancaq bunu necə etmək olar?\nBirincisi, cari və ya potensial bir problemin olmadığını tanımaq lazımdır\nİkincisi, dayandırmaq üçün bir yol tapmaq lazımdır. Bu, bütün pornodan qurtulmaq və onu təmin edən əlaqələri pozmaq deməkdir\nÜçüncüsü, fikrinizi, bədəninizi və ictimai həyatınızı gücləndirmək üçün alternativ fəaliyyətlər tapmaq lazımdır\nPornodan çıxma hər kəs üçün fərqli bir səyahətdir. Hər beyin unikaldır, buna görə çıxma prosesi çox fərdi. Bəziləri çətinliyə düşürlər, bəzilər isə dayandırmağa qərar verə bilər və çox çətinlik çəkmədən bunu edə bilərlər.\nBu bölmədə mükafat fondu kompensiv internet porno istifadəsindən qaçmaq üçün qüvvət və qətiyyətini tapmaq üçün sizə və ya qayğı göstərdiyiniz kimsə üçün bəzi vasitələr və yanaşmalar təqdim edir. Başlanğıcdan sona buraxılan tam porno səyahətimizi əhatə edirik. Pornusuz bir gələcəyin qurulmasında və bunun əvəzinə əsl ortaqla razı bir sevgi həyatı tapmasında uğurlar.


Elçin Əlibəyli onu döyənin adını AÇIQLADI - xezernews.az\nElçin Əlibəyli onu döyənin adını AÇIQLADI\nTanınmış teleaparıcı Elçin Əlibəyli cəmiyyətdən mənəvi dəstək istəyib.\nXəzərNews.az xəbər verir ki, siyasi fikirlərinə görə qonşusu tərəfindən döyüldüyünü söyləyən E. Əlibəyli həmin şəxsin kimliyini açıqlayıb. O, sosial şəbəkə vasitəsilə ziyalılara və jurnalistlərə müraciət edib:\n“Əziz həmkarlar, dəyərli ziyalılar, kimin üçün dəyərliyəmsə, mənə hörmət qoyursa, bu mürəciətimi işqlandırınsın. Oktyabrın 19-u qonşum tərəfindən siyasi motivlərə görə döyülsəm də bu günə kimi döyən şəxs olimpiya çempionu Namiq Abdullayev olduğu üçün Daxili İşlər Nazirliyi susur. Bu ölkədə haqq-ədalət yoxdur nəticəsinə gəlirəm. Mənim davam döyülmək və söyülmək davası deyil. Avropa çempionu olan qonşumun fənd işlədərək, təpiklə mənim əmilliyyatdan yenicə çıxan disk yırtığı (qrija) yaramı partlatması hesabına aldığım ağır zərbədən günlərlə çəkdiyim əziyyətdir. Təcili əməliyyat olunmalıyam, amma mən bu yazını yazanda belə ağrıkəsici iynənin təsiri ilə yazıram. Mənə yalnız sizin mənəvi dəstəyiniz lazımdır!”\nQeyd edək ki, E. Əlibəyli başına gələn hadisə ilə bağlı Azərbaycan Respublikası Daxili İşlər naziri, general-polkovnik Vilayət Eyvazova da müraciət ünvanlamışdı. O, hadisəni törədən şəxsin qardaşının DİN-də çalışdığını və nüfuzu hesabına bu məsələni ört-basdır etmək istədiyini vurğulamışdı. E. Əlibəyli nazirdən məsələ ilə bağlı ölçü götürülməsini xahiş edib.


Video nəzarət kamerası. Bakı və Azərbaycanda video nəzarət kameraları - ev, ofis və küçə üçün!\n/ Video nəzarət kamerası\nVideonəzarət kamerası alın - sizin müdafiə siseminizin əsas elementi\nVideo nəzarət kameraları hər bir təhlükəsizlik sisteminin vacib hissəsidir. Onlar müəyyən ərazi, məkan və küçədə baş verən hər bir şeyi yadda saxlayaraq, qeyd etməyə imkan verir. Əgər öz evinizini oğrulardan, soyğunlardan, yanğından və digər bədbəxt hadisələrdən qorumaq istəyirsinizsə, video nəzarət kameraları quraşdırılması labüddür. Bu gün onlar o qədər məşhurdur ki, demək olar ki, hər bir yerdə - baş verənləri izləmək üçün küçələrdə, iş prosesini nəzarətdə saxlamaq üçün ticarət mərkəzlərində, ofislərdə quraşdırılmışdır. Bu tip aparatlar vacib obyektlərin təhlükəsizliyini təmin edir və mümkün mühafizə sistemlərinin ən effektivlərindən sayılır.\nBizim «Elektron Bay Company» ММС internet mağazamız bir neçə ildir ki, videonəzarət kameralarının satışı üzrə ixtisaslaşır. Biz etibarlı və sınanmış idxalçılar ilə çalışırıq və yüksək keyfiyyətli avadanlığı Bakıda sərfəli qiymətə təklif edirik. Çeşidlərimiz daim yeni modellər ilə yenilənir, çünki biz sizin üçün ən yaxşı təklifləri seçirik. Bizim müştərilər arasında ən çox populyar olan modellər bunlardır:\nP05 İP kamerası - simsiz videonəzarət sistemi, sadə quraşdırılma. Kamera WI-FI şəbəkəsi ilə işləyir, 3600 dönmə radiusuna sahibdir, ona görə də əla görüntü ötürür. İdarəetmə həm stasionar, həm mobil avadanlıqdan mümkündür. Bağ evləri, daşınmaz əmlaka xaricdən nəzarət üçün əla seçimdir. 10 -500 C hərarət dərəcəsində işləyə bilir.\nPs-Link GBG20 İP - günəş batareyalı küçə video qeydiyyat kamerası. Üstünlükləri: daxili hərəkət ötürücüsü, infraqırmızı işıqlandırma, mikrofon və dinamik, avtonom qidalanma. 20 metrə qədər görüntü, infra qırmızı işıqlandırma tam qaranlıqda və ya zəif işıqlandırmada görüntü təmin edir. i-Cam proqramı vasitəsilə birbaşa sizin smartfondan idarə olunur.\nWi-Fi XPX EA200SS portativ kamera - evinizin daxilində əmlakınızın toxunulmamazlığını təmin edər. İnternet qoşulma vasitəsilə telefonunuz və ya kompüteriniz ilə daimi əlaqədə olmaq üçün, Wi-Fi modul ilə təchiz edilmişdir. Cavan valideynlər üçün video dayə kimi istifadə oluna bilər. Digər otaqda yerləşərkən, övladınızın nə ilə məşğul olduğuna asanlıqla nəzarət edə bilərsiniz.\nVideonəzarət kameralarının qiyməti istehsalçı şirkətdən, dəstdən, fulksional və imkanlarından asılı olaraq dəyişir. Bizim mağazada hər büdcəyə uyğun ən yaxşı göstəricilər ilə kameraları tapa bilərsiniz.\n«Elektron Bay Company» ММС-dən videonəzarət kameraları - Bakıda ən yaxşı seçim\nBizim «Elektron Bay Company» ММС internet mağazamız video nəzarət kameraları satışı sahəsində lazımi qədər təcrübəyə malikdir. Biz texnikadan əla anlayırıq və sizin mühafizə sistemizin üçün ən yaxşı variantı təklif edə bilərik. Məsələn, küçə nəzarəti üçün daha möhkəm, hava və hərarət şəraitinə dözə bilən kamera seçmək lazımdır. Bizim servisi dəyərləndirərək, siz bizim daimi müştərilərimizin sırasına qatılacaqsınız, çünki biz:\nKeyfiyyət - biz məhsulu ehtiyatla seçirik və hər bir məhsulu satışdan qabaq yoxlayırıq.\nUcuz qiymət - ucuz qiymət heç də keyfiyyətə təsir etmir. Bizim idxalçılar illərlə sınaqdan çıxmışdır və daha sərfəli əməkdaşlıq şərtləri təklif edirlər.\nZəmanət - orijinal məhsul və istehsalçıdan rəsmi zəmanət.\nServis - sifarişi evdən çıxmadan 24/7 rəsmiləşdirmək olar.\nOperativ çatdırılma - Bakı üzrə gün ərzində kuryerlə ən sürətli çatdırılma, Azərbaycanın digər istənilən nöqtəsinə 1-2 iş günü ərzində. 39 manatdan yuxarı sifarişləri pulsuz çatdırarıq.\nSərfəli aksiya təklifləri - pulunuza qənaət etməyə kömək edər!\nSizi maraqlandıran kamera haqqında daha ətraflı məlumat almaq üçün bu linkdən istifadə edin. Menecerlər sizinlə əlaqə saxlayaraq, ətraflı məlumatla təmin edərlər.\n«Elektron Bay Company» ММС - sizin təhlükəsizliyiniz bizim əlimizdədir!


"Lotu Quli" ləqəbli məşhur azərbaycanlı qanuni oğru Nadir Səlifovun öldürülməsindən sonra onun biznesinə çeçen Əhməd Dombayev (Əhməd Şalinski) iddia edir.\nLakin “Praym Kraym” portalının əldə etdiyi məlumata görə, Əhməd Şalinski bu günlərdə tələsik Moskvadan qaçıb. Çünki onun barəsində Rusiya Cinayət Məcəlləsinin 210-cu maddəsi (cinayətkar iyerarxiyada yüksək mövqeyə sahibi olmaq) üzrə cinayət işi qaldırılıb. Cinayət işinin qaldırılmasının təşəbbüskarı Şimali Osetiyanın Daxili İşlər Nazirliyidir. Bu maddə isə onu 8 ildən 15 ilə qədər həbs gözləyir.\n2020.09.22 / 00:25


Zöhrə Quliyeva: “Yaşıl və göy rənglər ruhuma daha yaxındır”\nBütün klassiklərin həyat tarixçəsini vərəqləyərkən bir danılmaz həqiqətin şahidi olursan ki, fitri istedad insanlarda erkən yaşlarından özünü büruzə verir. Bunu yaradıcılığın bütün istiqamətlərinə şamil etmək olar. İstər şairlik, yazıçılıq, müğənnilik, istərsə də rəssamlıq kimi fitri istedad tələb edən sahələr uşaqlarda özünü daha qabarıq göstərir. Zöhrə Quliyeva da belə istedad sahiblərindəndir. Onun ötən bu illər ərzində rəssamlıq sənəti sahəsində qazandığı uğurları sadalamaqla qurtaran deyil. Görüşüb söhbətləşən zaman yeniyetmə istedadın dilindən eşitdiklərimizin sizin üçün də maraqlı olacağına əminik. Odur ki, Zöhrənin uşaqlıq və yeniyetməlik illərində təhsildə və rəssamlıq sahəsində qazandığı uğurlar barədə söylədiklərini gəlin bir yerdə dinləyək:\n- Rəsssamlıq təsviri incəsənətin ən qədim növlərindən biridir. Bu peşənin sahibləri rənglərdən nə qədər istifadə etsələr də, öz hissləri ilə möcüzələr yaradırlar,- deyə, Zöhrə söhbətə başlayır. Uşaqlıqdan rəsm çəkməyi xoşlayırdım. Yaxşı yadımdadır, valideynlərim həmişə mənim üçün rəngli karandaşlar alırdılar. Boyama albomlarını həvəslə rəngləyirdim. Sonradan bu sənətin dərinliklərini sevimli müəllimim Naqiyə Rzayevadan öyrənməyə başladım.\nRəng çalarlarını mövzuya uyğun seçirəm\nÇəkdiyim rəsmlərdə milli üsluba, qrafikaya daha çox üstünlük verirəm. Rəng çalarlarını mövzuya uyğun seçirəm. Mürəkkəb kompozisiyalar yaratmaq üçün müxtəlif üsullardan istifadə etməyi xoşlayıram. Həm respublika, həm də beynəlxalq rəsm müsabiqələrində iştirak edirəm və birincilik qazanıram.\n“Su qızıldan dəyərlidir”\nÇexiya Respublikasının Azərbaycandakı səfirliyində “Lidice 2018-46-cı beynəlxalq uşaq təsviri sənət sərgisi” adlı rəsm müsabiqəsində qalib oldum və I yerə layiq görüldüm. 1 nömrəli Uşaq-Gənclər İnkişaf Mərkəzinin dərnək üzvlərinin təltifetmə mərasimi olduqca maraqlı və yaddaqalan oldu. Tədbirdə çıxış edən səfir Milan Ekert “Su qızıldan dəyərlidir” devizi altında keçirilən müsabiqənin qaliblərini diplom və hədiyyələrlə mükafatlandırdı. Həmin gün sevincimin hədd-hüdudu yox idi.\nMüxtəlif mövzulara müraciət edirəm\n2003-cü ildə Bakı şəhərində anadan olmuşam. Paytaxtdakı 54 nömrəli tam orta məktəbin 9-cu sinfində təhsil alıram. 4 ildən artıqdır ki, 1 nömrəli Uşaq-Gənclər İnkişaf Mərkəzində fəaliyyət göstərən “Günəş” rəsm studiyasının üzvüyəm. Müxtəlif texnikalardan istifadə etməklə rəsmləri işləməyi xoşlayıram, sulu boya, qrafika, pastel ilə. Gildənsə insan maketləri hazırlayıram. “Leyli və Məcnun” əsərini hazırlamısam. Ümumiyyətlə, müxtəlif mövzulara müraciət edirəm, vətənpərvərliklə bağlı əsərlərim daha çoxdur. “Multikulturalizm” mövzusunda ərsəyə gətirdiyim rəsmlərim də hamının xoşuna gəlib.\n2016-cı ildə İçərişəhərdə uşaqlar üçün “Qız qalası” festivalı keçirildi. Tədbirdə Təhsil Nazirliyinin nümayəndələri, Uşaq Yaradıcılıq mərkəzlərinin rəhbərləri, şagirdlər iştirak edirdilər. İki gün davam edən festivalda yaradıcılıq mərkəzlərindən və internat məktəblərindən 30-a yaxın şagirdin milli və müasir üslubda işlənmiş rəsm əsərləri nümayiş olundu. Bu festivala təqdim etdiyim “Kosmos” rəsmim tamaşaçıları heyran etdi və diplomla mükafatlandırıldım. Festivalda iştirak edən müxtəlif ölkələrin rəssamları Qız qalasının maketlərini öz milli üslublarında bəzəyərək fərqli mədəniyyət və adət-ənənələrin sintezini əks etdirən əsərlər yaratmışdılar. Məqsəd Bakının rəmzi hesab olunan Qız qalasının dünyada tanıdılması idi.\nTəbiətin gözəlliklərini əks etdirirəm\nQeyd edim ki, isti rənglərlə işləyərkən yaşıl və göy rənglərə çox yer verirəm. Bu rənglər ruhuma daha çox doğmadır. Məktəbimizin dəhlizində divarı bəzəyən rəsmlər arasında mənim də əsərlərim var. Təbiətin füsunkar gözəlliklərini əks etdirən rəsmlərim kifayət qədərdir. Mücərrəd mövzulara da ara-sıra müraciət edirəm. Bu mövzular yaradıcılıq təxəyyülümün məhsulu kimi mənim üçün müəllimlərim və dostlarım üçün çox əzizdir.\n“Hər çiçəyin öz ətri var”\nSon iki ildə qazandığım nailiyyətlər daha çoxdur və ürəkaçandır. Bu illərdə respublika və beynəlxalq sərgi və müsabiqələrin qalibi olmuşam. 2017-ci ildə Rusiyanın Yekaterinburq şəhərində keçirilən “Arzularını rənglə” Beynəlxalq virtual, uşaq və yeniyetmələr arasında “Hər çiçəyin öz ətri” Respublika rəsm müsabiqələrində, “Nizami Gəncəvi -875” Respublika rəsm festivalında, “Türk dünyasının nağıl bağı”, 2017-ci ildə “Gender bərabərliyi” adlı Respublika rəsm sərgilərində diplomlarla mükafatlandırılmışam. 2018-ci ildə isə Türkiyədə keçirilən beynəlxalq sərgidə fəal iştirakım olub. “İlk admiralımız” (admiral C.Cavadovun 100 illiyinə həsr olunmuş) Respublika rəsm sərgisində rəsmlərim hamının ürəyincə idi. Tarixi abidələrimizlə bağlı rəsm əsərlərim çoxdur. Azərbaycan Xalq Cümhuriyyətinin 100 illiyi ilə bağlı mərkəzdə nümayiş olunan “Qobustan qayaları”, “Neft buruqları” və digər əsərlərim yüksək dəyərləndirilib.\nArzulara qovuşmaq üçün çox çalışmalıyam\nBu yaxınlarda məktəbimizdə 20 Yanvar faciəsinə həsr olunan tədbir keçiriləcək. Məktəbin rəsm müəllimi Əmrah müəllimin mənə verdiyi 3 kətanın birinin üzərində qərənfil, digərinin üzərində tank, üçüncünün üzərindəsə qanlı əllə qərənfil tutmuş insan obrazını yaratmışam. Gələcəkdəsə dizayner olmaq arzusundayam. Arzulara qovuşmaq üçünsə öz üzərimdə çox çalışmalı olacağımı dərindən dərk edirəm.\n...Mərkəzdə olarkən Zöhrənin dərnək rəhbəri Naqiyə Rzayeva ilə də görüşüb yetirməsi haqqında ürək sözlərini dinləməyi unutmadım. O, şagirdinin böyük istedad sahibi olduğunu əminliklə vurğuladı. Bildirdi ki, Zöhrə ilk günlərdən öz fərqli istedadı ilə seçilib və bu gün də hamılıqla onun qazandığı nailiyyətlərin canlı şahidləriyik. Dərnək rəhbəri bu yaxınlarda Zöhrənin fərdi sərgisinə hazırlaşdıqlarını da söylədi.\nAzərbaycan müəllimi.- 2019.- 11 yanvar.- S.16.


iMessage-da spam mesajlar necə bloklanır? | Technote\niMessage-da spam mesajlar necə bloklanır?\n08.05.2017 0 PAYLAŞIM 5509 OXUNMA\n"Apple "ın məşhur mesajlaşma tətbiqi iMessage, iPhone, iPad və Mac istifadəçilərinin bir birləri arasında əlaqəsini asanlaşdıraraq şəkil, məkan və s. göndərə bilmələrinə şərait yaradır.\nİnternet bağlantısı üzərindən xidmət təklif edən iMessage-ı istifadə edənlərin sayının artması ilə birlikdə mesajlaşma servisi, son zamanlarda pis niyyətli şəxslərin hədəfi halına gəldi. Bəs, iMessage ilə gələn spam mesajlara mane olmaq üçün nə etmək lazımdır?\nİstifadəçilərə daimi spam mesajlar göndərirlər!\n"Technote.az ", "Shiftdelete "-ə istinadən xəbər verir ki, xüsusilə xaricdə yaşayan istifadəçilər, iMessage ilə tanımadıqları şəxslərin göndərdiyi reklam tərkibli spam mesajlarından olduqca şikayətçidirlər. Təbii ki, bu narahat edici mesajlardan qurtulmanın bir yolu var.\nKontaktınızda qeyd olmayan şəxslərin iMessage üzərindən göndərdiyi mesajların filtrlənməsinə şərait yaradaraq, bu problem üçün təsirli bir həll tapa bilərsiniz.\nBunun üçün iPhone-unuzda Tənzimləmələr>Mesajlar yolunu izlədikdən sonra, Bilinməyənləri Filtrlə seçimini aktiv etməlisiniz.\nBu seçimi aktiv etdikdən sonra kontaktınızda qeydiyyatda olmayan şəxslərdən gələn iMessage mesajları üçün bildiriş almayacaqsınız və bu bildirişlər Mesajlar bölməsində yer alan Bilinməyənlər bölməsində yer alacaq.\nPatent sorğusu Motorola RAZR 2019 smartfonunun dizaynını ortaya çıxardı


Məzunlara fərqlənmə attestatlarının verilməsi qaydası təsdiqləndi » VoicePress\nTəhsil Nazirliyi "Ümumi orta təhsil haqqında və tam orta təhsil haqqında fərqlənmə attestatlarının verilməsi qaydası"nı təsdiqləyib.\nVOİCEPRESS bildirir ki, bu qayda "Ümumi təhsil pilləsində təhsil haqqında dövlət sənədlərinin nümunələri və onların verilməsi Qaydası"na uyğun hazırlanıb.\nQaydaya əsasən, ümumi orta təhsil haqqında və tam orta təhsil haqqında fərqlənmə attestatları bir sıra tələblərə uyğun gələn məzunlara verilir. Həmin tələblər bunlardır: ümumi orta və ya tam orta\ntəhsil səviyyəsində oxuduğu müddətdə nümunəvi davranışı ilə fərqlənmə, bütün fənlərdən attestata yazılan illik (yekun) qiymətlərinin 5 olması, ümumi orta təhsil səviyyəsində buraxılış imtahanlarında\nhər bir fənn üzrə ən azı 75 bal toplama, tam orta təhsil səviyyəsində buraxılış imtahanlarında hər bir fənn üzrə 5 qiymət alması (ən azı 75 bal toplaması), buraxılış imtahanında inşadan (essedən) minimum 7 bal toplamadır.\nMəzunlara ümumi orta təhsil haqqında və ya tam orta təhsil haqqında fərqlənmə attestatlarının verilməsi məsələsinə sinif rəhbərinin təqdimatı əsasında məktəbin pedaqoji şurasında baxılır və müvafiq qərar qəbul edilir. Ümumi orta təhsil haqqında və tam orta təhsil haqqında fərqlənmə attestatlarının verilməsi məktəb direktorunun təqdimatına əsasən məktəbin tabe olduğu təhsili idarəetmə orqanının əmri ilə rəsmiləşdirilir.\nTəhsil Nazirliyinin birbaşa tabeliyindəki ümumi təhsil müəssisələrində məzunlara ümumi orta təhsil haqqında və tam orta təhsil haqqında fərqlənmə attestatlarının verilməsi Pedaqoji Şuranın qərarına əsasən, məktəb direktorunun əmri ilə rəsmiləşdirilir.\nOxunub: 5 989\nTəhsil Nazirliyindən attestatlarla bağlı YENİ AÇIQLAMA\nBuraxılış imtahanlarında şagirdlərin yazacaqları inşaların tələbləri açıqlandı